Путин спира "Южен поток" заради България\nАвтор: Екип Varna24.bg 20:32 / 01.12.2014 Коментари (26) 2114\nПри настоящите условия Русия не може да започне строежа на проекта "Южен поток". Това заяви руският президент Владимир Путин.\n"С оглед на това, че до момента не сме получили разрешение от България, смятаме, че Русия в тези условия не може да продължи реализацията на този проект. Имам предвид това, че сега трябва да се започне строителството на този тръбопровод в Черно море. Ние не можем да започнем строителството на морската отсечка, докато не получим разрешението от България", уточни той, цитиран от БГНЕС.\nРусия не може да започне строителството на морската отсечка от газопровода, да достигне българския бряг и да спре. "Това е нелепо, мисля, че всички го разбират", отбеляза Путин, добавяйки, че Русия ще бъде принудена да преразгледа своето участие в този проект.\nТой също така благодари на турските партньори за подкрепата, която те са оказали за осъществяването на "Южен поток".\nСпоред него самият факт, че Русия ще бъде принудена да изнася своите ресурси за други пазари и в резултат на това Европа няма да получи тези обеми от Русия, не отговаря на икономическите интереси на Европа и нанася щети на сътрудничеството.\nПутин предложи на България да поиска от ЕС да я обезщети за изпуснатите ползи по проекта "Южен поток".\n"Ако България е лишена от възможността да се държи като суверенна държава, то нека те поискат от ЕК пари за пропуснатите печалби, защото само преките доходи за българския бюджет от транзита щяха да възлизат на не по-малко от 400 млн. евро годишно", заяви Путин.\nРуският президент даде да се разбере, че Москва е била напълно готова да започне изграждането на газопровода. Той добави, че Русия е готова да построи още един тръбопровод за осигуряването на потребностите на турската икономика от синьо гориво и да създаде на границата допълнителен газов хъб.\nОт срещата между него и турският президент Реджеб Ердоган стана ясно, че Москва и Анкара са се договорили за строителството на морски газопровод с капацитет 63 милиарда куб.м газ.\nКогато един хибрид от компания-монополист и държавник обиждат чужда държава за липса на суверенитет, след като е доказано неправомерното им вмешателство чрез поправки в законодателството на въпросната страна, това може да се нарече единствено БЕЗОЧИЕ! Все още обаче не съм чул какво се случи сега с най-популярната опорна точка за това как "Русия ще ни пази от Турция". Врагове са като БСП и ДПС ли или още по-големи? Моля, някой по-опитен с опорните точки да ни обясни как така "еврогейският" съюз не допуска Турция в Европа, въпреки огромното й желание, а пък Русия, "която ни закриля от Турция", се съюзява с нея.\nНай-голямата лъжа на еврогейците е, че с този тръбопровод бихме станали още по-зависими от Русия. Глупости! Това просто е една тръба, която щеше да мине през нашата територия. Ако искаме - купуваме газ от нея, ако не искаме - не купуваме и си взимаме само транзитните такси. Всичко е въпрос на търсене и предлагане. Все едно да разрешиш на комшията да си прекара тръби за вода през двора ти и да си длъжен и ти да си направиш отклонение. Или да си прекара кабел за интернет и ти да си длъжен да се включиш също. Няма такова нещо. В момента губим много пари, работни места, допълнителна възможност за доставка на газ, престиж (защото вече подписахме, че ще го правим, а после се отказахме) и т. н. И никой, никой няма да ни компенсира... Вижте, ЕС е обречен. Добре замислен като идея и с добре поставени основи, той се промени и скапа, вече не струва. Колкото по-рано се махнем, толкова по-добре.\nSargonІІІ,не си прав и по принцип си прав.Това не е нонсенс.Тънкостите са в договорките.Аз ще прокарам тръбата през двора ти,ама ти ще платиш за това.Аз ще ти плащам за това,ама чак когато си върна парите за строежа на цялата къща.Ти ако искаш да черпиш вода от тръбата ми,моля,но ще си я плащаш по по висока цена,а и още нещо.Там дето ми минава тръбата ти нямаш права,нищо,че двора си е твой.Да не си кривим душата,но руснаците тази тръба въобще не им трябва.за нея няма газ отделно.Тя си е за прецакването на Украйна.Украинците доста по твърдо си отстояват интереса от нас:искат си нормални транзитни такси,искат си суверинитет,гледат си интереса.\nТози коментар ми беше глътка въздух между всички безумия, които прочетох до тук. За съжаление мислещите хора все повече намаляваме... :)\nЕ сега постигнахме заветната енергийна независимост от Русия. Вместо да купуваме руска газ директно от продавача , ще купуваме ... пак руска газ , но от братска Турция. Честито. Машалла български управници.\nТъй, за Турция и Гърция има полза, а за нас руската тръба е вредна!? Някой да обясни този парадокс чисто икономически, а не идеологически като некои влюбени в черния маркуч от Белия дом?\n...от 1 януари 2015 -6 процента по евтин газ за Турция ,и като стратегически партньор,отстъпката ще се увеличава ..дано ,оня американския сенатор да ни компенсира с нещо..\nФилипсчо , тая вечер може да опънеш Айшето от радост...!\n...жена ти днес няма да я опъвам :) манго ...\nминус 500 работни места за Варна и региона\nСпирането на това безумие, наречено "южен поток" е едно от най-добрите неща, които можеха да се случат. Хората земята дерат да се измъкнат от властта на Русия, някои безмозъчни тук искат зорлем да ни заробят съвсем...\nТурция например..много иска да я заробят ..мърша недоклатена..\nМуто, да не си на Путин мъжка проститутка, барабар със СерГейчо?!\nЦени на 1000 куб.газ : България- 501 долара ,Турция -486 /вероятно ще се изравни цената с тази на Германия -379 ,Белорус- -186 ,Армения - 189 ,Приднестровието -240 ,Прибалтика -305,3.Изводът всеки може да си направи сам.


ВНИМАНИЕ: Меден Рудник гъмжи от кърлежи! Пренасят лаймска болест! - Slojno.com\nКърлежи нападнаха бургаският комплекс Меден Рудник. Потребители на социалните мрежи сигнализираха, че положението излиза извън контрол. Макар от общината да пръскаха Меден Рудник на 21 март тази година, нашествието и популацията на вредителя е в огромни количества. Най-засегнат е района на боровата гора. Мъж публикува снимка във Фейсбук и показа нагледно колко много са му се налепили върху ръкавицата с която е пипал трева.\nКърлежите обичат топлото време, но не могат да живеят без влага. Те пренасят зарази, като една от опасните болести, които пренасят, е лаймската болест.\nТова заболяване е много коварно, в началото симптомите са като при грип. При втория стадий има засилени болки в ставите и отоци.\n„Едва около 10% процента от кърлежите, които ни нападат, успяват да ни предадат заразата. Колкото по-дълго кърлежът престоява на кожата, толкова по-голяма е вероятността той да предаде инфекцията. Затова е важно още в първите часове на забиване на кърлежа той да бъде отстранен от медицинско лице, ако няма възможност – от ухапания или негов близък”, обясни проф. Ива Христова, в ефира на БТВ\nВ България има само една лаборатория, в която може да се провери дали ухапването от кърлеж.\nСпециалистите препоръчват, когато сте сред природата, да напръскате задължително дрехите си с препарат против кърлежи и комари.


Отложиха премиерата на Martha Is Dead - kaldata.com\nНачало Игри Отложиха премиерата на Martha Is Dead\nОтложиха премиерата на Martha Is Dead\nИталианското студио LKA обяви, че Martha Is Dead няма да излезе в планирания срок. Играта трябваше да дебютира за конзоли и PC в края на тази година, но излизането ѝ е забавено за февруари 2022.\nДействието в Martha Is Dead се развива през 40-те години на миналия век по време на Втората световна война. Близначката на вашата героиня е открита мъртва и вие, в ролята на Джулиа, ще трябва да откриете истината за нейния край в един свят, който е обусловен от мистерия и вярвания, местен фолклор и изключителния ужас на войната.\n„Марта е мъртва и нейната сестра-близнак Джулиа, младата дъщеря на германски войник, ще трябва сама да се справи с дълбоката травма от загубата и скръбта от нейното убийство. Търсенето на истината е обвито в мистериозен фолклор и извънредния ужас на войната, която се приближава все по-близо и по-близо. Кое ще вземе надмощие?“, гласи официалния анонс на играта.\nРазкрита преди повече от две години, Martha Is Dead е дело на LKA.it. Италианското студио стана известно с играта си от 2015 The Town of Light. Подобно на Martha Is Dead, The Town of Light беше психологически трилър, в който млада жена се завръща към нейния собствен ужас с цел да го преодолее и да го забрави завинаги.\nПредишна новинаТворческият директор на Dragon Age напусна BioWare\nСледваща новинаЦената на биткойна падна под $55 хиляди


Рокля с къс ръкав на цветя PRIMAVERA\nДамска рокля 29359 RUMENA49.99 лв.\nРокля от дантела в цвят екрю на цветя с чупки на деколтето RUMENA49.99 лв.\nДамска рокля в черно и бяло с изящно деколте RUMENA47.99 лв.\nРокля за лятото от памук с колан RUMENA42.99 лв.\nРокля от тафта и тюл RUMENA61.99 лв.\nЧерна рокля с кожени елементи RUMENA58.99 лв.\nРокля за лятото от черен памук на бели точки с колан RUMENA44.99 лв.


Първото лично дарение за паметника на военните кореспонденти в Пазарджик е на инициатора Димитър Дамянов - ПА МЕДИЯ Пазарджик\nПо повод 60-та си годишнина инициаторът за изграждане в Пазарджик на паметник на военните кореспонденти – Димитър Дамянов, обяви, че ще направи дарение за паметника. Това е първото лично дарение за инициативата. До момента тя е подкрепена финансово от две институции - Община Пазарджик и Министерството на отбраната. Инициативата се ползва с подкрепата на Областния управител. Стартира и кампания за събиране дарения, така че да се осигурят недостигащите още около 2500 лв. Проектът за паметника е на Леон Бабачев. Предстои да бъде определено място за поставянето му.\nНа снимката: Димитър Дамянов (вляво) с първото бебе на Пазарджик от 14-ия век на България\nПо повод 60-годишния му юбилей Димитър Дамянов, помолен да посочи няколко значими събития от живота си, се спря на отбелязването на 1300 години България. По това време той е най-младият инспектор в някогашния Окръжен съвет за култура и предлага официално да бъде кръстено първото бебе от 14-тия век на България с царско име – ако е момиче, да е Десислава, ако е момче – да е Ивайло. Така на бял свят се появява Ивайло Петров -- първото бебе на Пазарджик от новия 14-ти век. Негова заслуга е оборудването на читалища, музеи и центровете за самодейност в областта със звукозаписна и озвучителна техника. А големият му труд е изследване на диалекта на град Ракитово под научното ръководство на професор дфн Тодор Бояджиев и д-р Красимира Колева. 32 години след неговото изследване на този говор, все още няма нова разработка по темата, затова авторът е решил за за 60-годишния си юбилей да издаде изследването в книгата „Диалектът на град Ракитово, Пазарджишко”.\nНа снимката: Димитър Дамянов (най-вдясно) като председател на Българо-гръцкотото дружество при откриването на изложба за Акропола в Пазарджик заедно с Орания Рацика - пълномощен генерален консул на Гърция в Пловдив\nМакет на паметника на военните кореспонденти\nТази страница е видяна: 12161\nПубликувано от: pamedia на събота 28 април 2018 - 13:11:13\nДимитър Димитров: Такова брутално и показно убийство в Пазарджик не е извършвано. Лично министърът да поеме случая\nДимитър Димитров: Групата на БСП в ОбС не гласува като група, гласуват лично, по съвест\nВреме за изпълнение: 0.6001 сек., 0.5200 от тях за заявки.


Изтеглихте Metatrader 4 (Dmg) | EBH Forex\nИзтеглихте Metatrader 4 (Dmg)\nБлагодарим Ви, че изтеглихте Metatrader 4\nВашето изтегляне започва след ...5\nАко изтеглянето ви не стартира автоматично, моля, кликнете върху следния линк, за да започнете изтеглянето - Download Metatrader 4\nВход в търговска сметка\nDMG файлът представлява компресирано изображение на диска, което способства улеснен процес на инсталиране. Когато изтеглите DMG файла, кликнете два пъти върху него, за да “качи” изображението, като автоматично изтегли приложението. След това просто преместете с курсора иконата на приложението във папката с приложения (Application folder).\nОтидете във „File“, след това в „Login to Trade account“ (влизане в търговска сметка), като използвате оторизациите, които са Ви изпратени по имейл при откриването на Вашата сметка.\nЗа да търгувате с реална сметка, трябва да верифицирате Вашия профил. Моля, влезте във Вашия EBH Dashboard и следвайте процедурата за верификация.\nАко имате някакви въпроси или се нуждаете от помощ, моля, не се колебайте да се свържете с нашия отзивчив и опитен екип по поддръжка, като отворите заявка тук.\nMetatrader 4 се предлага и за iOS и Android устройства. Търгувайте където и да сте. Кликнете върху иконите по-долу, за да изтеглите мобилната версия на Metatrader 4.


Любен Дилов — Двойната звезда — Моята библиотека\nОт целия екипаж само двамата с Лида Мей още не искаха да слязат на Земята. Отказаха всякаква форма на психотерапия и разчитаха на парка. Розите в него им се струваха същите, макар да бяха стотното поколение рози след отлитането им. Стадото сърни изглеждаше същото, десетината зайци, катеричките, дъбът обаче можеше наистина да е от някогашните. Някога бяха засадили в този първи извънземен парк двайсетина дъба, сега имаше един. Като него хилава и крива беше и цялата гора на Гагаринск, но след мъртвилото на полета тя беше сега единственото чудо, което ги привърза към себе си. Разбира се, и това беше илюзия, защото хората, които се грижеха за „непроменените“ дървета и животни, бяха пра– и правнуци на ония, които някога ги изпратиха в първия междузвезден полет.\nНилс Вергов не посмя да запита дали дъбът е от тогавашните, за да си спести огорчението. Когато се пренесе да спи под него, лекарят му прие без възражения обяснението; уморен бил да гледа стени и уреди, нека си починат сетивата му, да се порадват на онова, за което са копнели през целия полет. Но два дена по-късно му подхвърли шеговито:\n— Вергов, на Земята ще намеряш и по-стари дървета от тоя жалък дъб, цели гори, които са живели още преди да се роди самият Гагарин.\nЯвно бе се досетил, че не само уредите и металите са го пратили тук, и Нилс му отвърна грубо:\n— Казвах ви, ще сляза на Земята, когато аз реша.\n— Естествено, може и цял живот да останеш тук. — Лекарят се позасмя неловко, защото се пазеше думите му да не прозвучат като упрек. — Но така си жив укор спрямо днешната медицина.\nНилс погледна злорадо избуялата си на всички посоки брада.\n— Сигурно ще плаша туристите ви, а? Заради мен още държите Гагаринск затворен.\n— На туристите ще им бъде дори по-интересно, Нилс, но всеки ден ни тормозят възмутени граждани: как можело да изоставим така един герой на човечеството! Защо още не идва на Земята?…\n— Прощавайте, все забравям, че съм герой! Изглежда, подсъзнателно не ми се ще да бъда, затова. Е, другите нали слязоха, човечеството има с кого да се забавлява. Пък за Гагаринск е добре да се обогати с един жив експонат. Пускайте вече туристите.\n— Всички разправят, че ти си бил най-смелият в екипажа, най-умният, благодарение на теб…\n— Наистина — изхихика Нилс в брадата си, — на пет планети да слезеш, между две слънца, които си подхвърлят тия планети като баскетболни топки и ги гонят с деветдесет километра в секунда из Космоса, а накрая да се уплашиш от своята родна, хубава Земя! И то кой — самият първи астропилот!\n— Не исках това да кажа, Нилс.\n— Като не искаш да кажеш това, което искаш да кажеш, остави ме най-после на мира — рече Вергов и се хвърли по корем в койката си. — Щом сте ме обявили за герой, дайте ми и мъничко свобода да се порадвам на геройството си!\nИ койката се залюля от оня тревожещ лекарите смях, който за пръв път изригна в него, когато двамата с Лида гледаха предаването от тържественото посрещане на екипажа на Земята.\nЛида не реагира с повече от една разсеяна усмивка на прищявката му да спи в парка. Дисциплинираната и невъзмутимо спокойна бординженерка и планетоложка Лида Мей бе станала доста ленива и разсеяна. Чак след две седмици се отби от алеята, за да види новата му „спалня“, и каза:\n— Не си я предвидил за гости, много е тясна.\n— Вярно — възтържествува той. — Подсъзнанието ми си знае работата.\n— Не разчиташ ли прекалено много на него?\n— През целия си живот сме робували на нашия безхуморен астропилотски разум, нека и подсъзнанието вземе за малко думата. Засега отлично се разбираме.\nТя погали стигналите чак до яката му коси, пак разсеяно, без нежност, после пръстите й сякаш се съсредоточиха и влязоха като гребен в брадата му.\n— Обрасъл си така, че няма къде човек да те целуне.\n— Теб още ти се иска да ме целуваш? — прихна той и космите около устата му затрепкаха.\n— И одеве нямах пред вид себе си, когато ти казах, че койката е тясна. Онова момиче пак се обади.\n— Нито казва, нито се показва на екрана. Но сега се обади оттук, не от Земята. Трябвало непременно да те срещне. По лична работа.\n— Отгде знаеш тогава, че е момиче?\n— И аз си имам инстинкти.\nНилс хукна отново по алеята; както обикновено, Лида се позадъхваше на две крачки подире му. Така изглеждаха разходките им в парка, щом ги подгонеше нетърпението, натрупало се в телата им из двайсетгодишния обратен път към Земята. След малко той свирепо изпръхтя през рамо:\n— Сериозно те подозирам, че си в съюз с лекарите. Какво току ми пробутваш някакви момичета?\n— Ако се спреш за малко, ще ти кажа истината.\nСпря го не любопитството. Сдържаната Лида не бе му проговорвала така гальовно от години, та нежността на гласа й го удари неподготвен в гърба.\nНаблизо имаше пейка, но той седна направо на алеята, в краката й.\n— А истината, както й се полага, е жестока, нали? Сядам, да не ме събори.\nПогледна я изотдолу в насмешливо очакване и всичко в него се наежи. Халюцинирал ли беше? Лида си стоеше пред него съвсем същата, не по женски спокойна. И съобщението й прозвуча с компютърно спокойствие.\n— Нилс, още на две светлинни години оттука аз се примирих с мисълта, че връщането за нас ще означава раздяла.\n— Другите разделиха ли се? — Не знаеше, защото съзнателно бе престанал да се интересува от съдбата им.\n— Повечето. Но ще го направят всички. Останем ли заедно, ще се превърнем в праисторическо племе сред днешната цивилизация.\n— Тогава защо не слезе с тях?\n— Не от страх пред раздялата. Вероятно по същите причини, каквито са и твоите. За петдесет години сигурно доста сме се уеднаквили.\n— Не сме, не си успяла да ми предадеш коварството си — рече весело той и духна, защото меките косми на мустаците непрекъснато се лепяха по устните му. — На две светлинни години оттука аз не съм и мислил за раздялата.\n— Не ставай лицемер — усмихна се тя. — Не си имал време да се сетиш от мечти как на Земята ще наскачат нашите потомки около знаменития Нилс Вергов.\n— Както виждаш, направих си едноместна спалня на обществено място.\n— Защото си още стреснат, още си…\n— А би ли ми обяснила, умна жено, от какво съм стреснат? Но не с думите на докторите, със свои думи!\nТя никога не беше го щадила, не го пощади и сега:\n— Страх, Нилс. Обикновен човешки страх. Само че на теб и на милото ти подсъзнание ви е трудно да си го признаете. Защото сте свикнали Ннлс Вергов да бъде винаги най-смелият, най-хладнокръвният, най-най-най…\n— Да си ме видяла в полета някой път по-уплашен от другите?\n— Сега и за мен Земята е по-страшна.\n— Глупости! Там поне има хиляди места, където мога да си вържа койката, без да минава всеки час някой разхождаш се потомък край нея.\nЧул приближаващите се стъпки, той рипна от тревата, досадата му се превърна в гняв, загдето инстинктивно бе се съобразил с тия потомци. И хукна отново по алеята, но в слепотата на гнева си тръгна срещу стъпките. Или може би неговото любимо подсъзнание бе избрало тъкмо тази посока. Защото то го и накара да извика едно ужасено: „Зина?“ — преди да се парализира заедно с него.\n— Нилс? — извика и момичето, но тихичко, колебливо, неоткрило веднага познатите черти на лицето му, потънали в джунглата от посивели косми.\nЗад него Лида повтори като задъхано ехо: „Зина?“ — после той престана да чува дишането й, оглушен от собствения си пулс. Една катеричка скочи безшумно на пътечката, седна на опашката си и се загледа в тях — пародиен свидетел на невероятната им среща. Но Вергов беше наистина храбър мъж и бързо се опомни.\n— Коя сте вие? — изръмжа той. — Извинете ме, че така…\n— Зина — отвърна боязливо момичето. — Ти ме позна, Нилс? Много се боях, че няма да ме познаеш.\n— Стига глупости! Лекарите ли ви измислиха такава?\n— Аз наистина съм Зина, Нилс. Дай ми възможност да ти обясня.\nНилс прихна в оня смях, който безпокоеше медицинската комисия.\n— Погледни я, Лида, виж я! Най-после успяха да ни вземат ума с фокусите си, а?\nНе само на лекарите бяха се противопоставяли двамата, непрекъснато се съпротивяваха и на техническите чудеса, с които ги посрещаше новото човечество. Той погледна с цинична придирчивост смутената двойничка на някогашната Зина.\n— Този път май ще се предам. Съвсем като истинска е!\n— Нилс — изчерви се момичето. — Не съм нито фокус, нито някаква холографска прожекция. Търсих те много пъти, но все отказваха да ме свържат с теб. Трябва да ти обясня.\nТой се обърна към Лида, която вече се усмихваше в своето бледо спокойствие.\n— Гласът е същият — потвърди тя и също премина към дистанциращото „вие“, което днешните хора твърде рядко употребяваха. — Значи, вие се казвате Зина? И какво искате от нас, мила Зина? Интервю ли?\nУх, колко зло ставаше понякога това Лидино спокойствие, в чиято гравитация бе прекарал пет десетилетия. Къде дяна великодушието си, с което само преди минута го преотстъпваше на съвременните момичета?\n— Нека да ти обясня, Нилс! — примоли се момичето и прихвана висящата от рамото й старинна чантичка, сякаш там се намираха доказателствата.\n— Само на него ли — попита Лида.\n— Нямам тайни от нея — заяви Нилс и изведнъж се сети: — А защо познахте само мен? Това е Лида. Лида Мей!\nДосещането му сякаш я отрезви и Лида рече настойчиво:\n— Върви, Нилс! Не сме вече на кораба, тук всеки има право на тайни.\nНе, не великодушието й го пращаше с момичето, може би само разумната предвидливост, че и тя се нуждае от свои тайни. Нилс подаде подканяща ръка на момичето и то с радостно облекчение положи веднага пръстите си върху дланта му. Той я дръпна, опарен от внезапната топлина на чуждата женска плът, и ръката на момичето падна рязко надолу. Катеричката побягна на близкото дърво. Нилс се изсмя виновно:\n— Прощавайте, все още ви смятах за някаква прожекция или видение. Но приликата с една Зина…\n— Аз съм самата Зина, Нилс!\n— Добре, добре, да вървим! Може ли в движение? Трудно седя на едно място.\nИ без да дочака отговора й, той влезе с привичното си темпо в разклонението на пътеката. Дори по-бързо, защото и нетърпението му сега беше по-голямо, не беше вече и безпосочно. Мислеше, че като загърби момичето, ще престане да го вижда, но продължи да вижда Зина пред себе си точно такава, каквато беше онази Зина, която подтичваше отчаяно подире му.\n— Нилс — почти изплака тя. — Така не мога. Разбери, важно е!\nТой изтича до уединената встрани пейка. Когато момичето седна на метър от него, вече бе уравновесил дишането си.\n— Е, какво, да започнем.\nМомичето изрече с плачливо заекване:\n— Нилс, ако… ако вече не ме обичаш… Ако съвсем си ме забравил, трябва да ми кажеш предварително. Но аз видях как…\nТози глас бе му задавал някога подобни въпроси и той сепнато се обърна към нея, разтърсен от мистични тръпки:\n— Нека да свършим с представлението, а? Щом ще ми обяснявате нещо, обяснявайте!\nМомичето стисна своите разтреперани изящни ръчички между тъпичките си бедра. Някогашната Зина при силно вълнение криеше ръцете си по същия начин.\n— Нилс, аз съм Зина. И те чаках да се върнеш, защото още те обичам. Не ме прекъсвай, моля те! Така е. Аз съм клонингово копне на онази Зина, която някога… Ти може би не знаеш какво е клонинг? Клетка, взета от някой човек, може да се присади оперативно в яйцеклетката на една жена и тя да роди точното му копие. Защото клетката носи пълна генетична информация за целия човек.\nОще в детството му клонингът се прилагаше навсякъде в животновъдството, но той не я прекъсна. Обясненията й потвърждаваха, че тази Зина въпреки облеклото си е днешна Зина. Някогашната не би му обяснявала неща, които са изучавали в началното училище. Издаваше още колко неопределено древен го усещаше това момиче.\n— Уф, обърках се! — възкликна трогателно днешната Зина. — Сигурно знаеш какво е клонинг, разбира се, нали и на звездолета си сте носили… Толкова съм си представяла тази среща, хиляди пъти съм я репетирала, а се обърках. Просто не знам как…\n— Клонингът е забранен при хората — рече той в самоотбрана, предугаднл изведнъж цялата трагическа нелепост на предстоящото. — И някога, и сега.\n— Така е, но Зина е била лекар, ти знаеш, дъщеря й също. И са го направили тайно с моята майка, която много я е обичала. Така майка ми е родила своята прабаба, разбираш ли? Но нека да ти пусна първо нейното послание!\nМомичето извади нанически от чантичката си една от ония миниатюрни технически чудесии на своето време, положи я на пейката и апаратчето веднага заговори малко хрипкаво, като болна старица, но с познати му интонации:\n— Нилс, когато ще слушаш отново гласа ми, не само проклетата Звезда на Барнард ще ни е разделила, ще ни е разделило окончателно и времето. Аз ще съм си отишла от този свят, но не намерих сили да си отида, без да съм оставила в него поне своята любов към теб. Прекалено голяма се оказа, Нилс, за да мога да я отнеса със себе си. Затова и извърших престъплението — спрямо закона, спрямо момичето, което ще ти връчи гласа ми, вероятно и спрямо теб самия. Защото ти имаш право да си ме забравил, а аз нямам право да ти се сърдя. Но ти си достатъчно отмъстен, Нилс, аз самата се самонаказах жестоко заради страха си да напусна Земята. Един час след старта ви бях готова да те догоня, но вече нищо друго не можеше да те догони освен ония няколко думи, които ми разрешиха да пратя подире ти, за да узнаеш, че съм се разкаяла. И целия си живот преминах с очи, вперени към звездата, която погълна щастието ми? След малко, и мъртви, те ще гледат натам.\nНилс бе скрил лице в шепите си, така че брадата му като пяна бе бликнала над тях, и не усещаше пороя от болка и страх, с който го обливаха живите очи на Зина от пейката.\n— Нилс, не знам дали си ми простил — продължи миниатюрното апаратче след кратката пауза. — Но не с надеждата за прошка ти изпращам отново себе си, по този начин. Не за изкупление престъпвам лекарската си клетва. Ето простата сметка на едно измъчено женско сърце: в програмния вариант ти ще летиш около петдесет години, но понеже ще прекарате две трети в анабиотичен сън, ще си запазил младостта и здравето си. На Земята обаче ще са изминали столетия заради тая чудовищна зависимост на времето от пространството и скоростта ви. Кого ще завариш на Земята, Нилс, запитах се аз в своята неизлечима мъка. Кое ще стопли душата ти в този вече съвсем чужд за тебе свят? И няма ли една жена природно право да облече роклята, с която е изпратила любимия си, та да го посрещне в познатия му скут, съхранил за него цялата си топлина? Прости ми, Нилс, ако отново съм сбъркала! Сега вече моля за прошка. Направих го единствено от желанието си да бъдеш щастлив, когато се завърнеш. А ако наистина съм сбъркала, то не бъди прекалено жесток към моето копие, защото то ще е пренесло през вековете не само образа ми, но и моята неизкупена вина. Обичам те, Нилс. Дано това допринесе мъничко за едно ново твое щастие на Земята.\nАпаратчето млъкна, без естественото „сбогом“ или „довиждане“. Навярно защото Зина продължаваше да седи на пейката.\nНилс Вергов опъна силно кичурите на брадата си, заплели се между пръстите му, опъва ги, докато болката разбуди най-после тялото му. Осемте години, прекарани в свирепия свят на Звездата на Барнард, не бяха го хвърляли в по-голяма безизходица. Изправи се бавно, бавно се обърна. Момичето каза в собствената си безизходица:\n— То е за теб, можеш да го вземеш.\n— Вие… всъщност помните ли я?\n— О, не, не е възможно! Но това, което казва, е вярно. Била е много нещастна. Цял живот! А заради теб все го е удължавала. Не се е и омъжвала. Родила е само едно момиче чрез изкуствено зачатие. Това е прабаба ми. Тя ме и отгледа според завещанието й заедно с майка ми, която… Но аз всичко знам, всичко помня, защото… защото аз съм тя… Помня дори как сме се целували там, край морето. Ето, аз нося филма, който сме си направили тогава, и всичките твои филми и снимки. С тях съм отраснала, Нилс, разбираш ли! На тях аз виждах теб и себе си, не друга жена, себе си!\nТой грубо спря ръката й, посегнала към старинната Зинина чантичка, сепна се в грубостта си, сепна го крехката китка, огънала се в юмрука му. Нещо помътн измъчения му мозък, онова, което непрекъснато го помътваше, откакто бе се завърнал. Той се втрещи в откритата и шийка, после сграбчи реверите на блузката й, разтвори ги, оглуша от стържещата експлозия на съдрания плат. В края на ключицата върху прозрачната белота на кожата лежеше кадифеният бисер на мъничка бенка. Като око на катеричка, като капчица от мрака на Космоса. Да, клонинговата присадка не мамеше никога. Не бе забравила и бенчицата.\n— Целуни я, Нилс! — пошепна момичето над главата му.\n— Махай се! Веднага се махай!\nМомичето заплака, раменете й зиморничаво трепереха — също като раменете на Зина в оная вечер, когато му съобщи, че няма сили да тръгне с експедицията.\n— Аз нямам право да се намесвам в живота ти — каза й той със същата пресипнала гордост, с която й го каза и тогава.\n— Нилс, ти си в живота ми от мига, когато почувствувах какво е любовта. От дванайсетгодишиа аз знам, че мъжът, когото обичам, не се намира на Земята, че това е първият човек, полетял към звездите, че когато се върне, той ще бъде мой.\n— Не! — каза Нилс, осъзнал, че друга Зина плаче цред него, не онази, отдавна мъртвата. — Не, не, разберете… Вървете си, момиче! Избийте това от главата си!\nТо усети своята голота, изчерви се и притисна с ръка гърдите си, защото блузката вече не можеше да се затвори. От това нежната й фигура стана още по-трогателно безпомощна, макар и мъничко театрална в позата си. Но и някогашната Зина преживяваше вълненията си с мъничко театралност или поне така изглеждаше на фона на другите кандидатки за междузвездния полет.\n— Не ме пъди, моля те, не ме пъди! Как ще живея? Аз съм възпитана да те обичам.\nБеше обезсилващо красива. Когато в бурните перипетии на първите им любовни месеци, през които трябваше да се нагодят един към друг за бъдещия полет, Зина заплакваше, в него избухваше омраза. Плачът й му отнемаше решителността. Но тогава и най-силно я обичаше. Сега също мразеше това разплакало момиче и едва се сдържаше да не го задуши в прегръдките си. Бягащият от хубостта й поглед зърна апаратчето на пейката и то му се примоли: „Не бъди жесток, Нилс!“ Той скръсти ръце на гърдите си, за да не посегнат, изпъна се и все пак несъзнателно показа непомръкналата сила и младост на плещите си под древната космонавтска куртка, с която демонстративно не се разделяше.\n— Я ме погледнете, момиче! Но не през диоптрите на лудите си баби! Аз ли съм този, когото сте очаквали? Хубаво ме вижте! Едно изкопаемо, плезиозавър някакъв…\nИ като за доказателство заскуба побелялата си брада, разкриви уста от болката на съпротивата си. Тя се уплаши.\n— Не ми говори на „вие“, Нилс! Днес звучи обидно.\n— Ахааа, чухте ли се какво казахте! Днес това звучи обидно, днес! Аз не съм от днес, ясно ли ти е и не мога да стана! Лекарите ли те пратиха? Да ме върнеш на Земята, а?\n— Никой не знае — пошушна сломено момичето. — Затова и не ме пускаха досега при теб. Ннлс, разбираш ли, не мога да си ида така! През целия си живот съм те чакала да се върнеш…\n— Целият ти живот, мило момиче, се състои от двайсетина годинки. А моите са седемдесет и осем плюс вековете разлика във времето.\nТя скочи от пейката, навярно за да му докаже, че времето няма значение за нея, но той се дръпна назад, ослепен от бликналата наново голота на гърдите й. Зина се сгърби, прихвана блузката, чантичката се изхлузи от другото й рамо, падна на пейката.\n— Прощавай! Аз така внезапно те нападнах… Но като все не ме свързваха с теб! Пък живеех и с вярата, че няма при кого другиго да се върнеш освен при мене. Ще чакам в хотела. Вземи това!\nНесръчно, защото отново придържаше блузката си, тя извади нещо от чантичката, положи го до апаратчето. Той веднага позна касетката с филма от последната ваканция преди полета, която прекараха със Зина в една палатка край морето.\n— Не, момиче — отново не я назова той по име. Не смогна и да не бъде жесток. — Слез на Земята! Аз също не съм вече сред звездите. И забрави тази история! Ти не си копие, нечовешко е да се живее като копие.\n— Пиле, защо настояваш да се повтори трагедията, без да си направил опит… Та аз не съм ти чужда, Нилс!\n— Днешното човечество също има нужда от нещастна любов. Пък твоята бързо ще мине, млада си.\nЗина пристъпи плахо към него. В очите и около устните й трепкаше същата стопяващо чаровна мъка, с която бе го молила преди петдесет години да й прости, че го изоставя.\n— Нилс, тя… тя поне за кратко време е била щастлива с теб, а аз? Нека поне веднъж да те целуна, за добре дошъл!\nТой отново направи крачка назад, защото нямаше да устои, ако тя го докоснеше. Зина избърса сълзите си с юмруче, бързо, по детски. Въздъхна, усмихна се, както му се стори, с потайно облекчение, но обеща с мило театрална твърдост:\n— Ще те чакам, Нилс! Както и досега.\nТой понечи да я застигне, за да й върне касетката — боеше се от филма, но реши веднага да го унищожи, та да не може да го гледа и тя. Откри, че блузката е същата, която Зина обличаше тогава, надвечер, край морето, че и панталонът май е същият. А и онова движение под блузката и под панталона, което бавно я отдалечаваше от него, го зовеше с незабравената магия на тялото й в спомена му. После в него остана само споменът — предишният, слял се с копието си, защото тя най-после изчезна зад дърветата. Остана и любовта му към това момиче, замаяна като след десетгодишен анабиотичен сън…\nЛида Мей лежеше в койката му под дъба и той едва не извика: „Как смееш!“ — усетил посегателството й върху свободата му — тая илюзорна, разбира се, свобода извън стените на звездолета. Но тя обърна към него присвити от напрежението очи и той се усмихна снизходително. Милата, отново бе подхванала половинвековната си битка против Зина; не прекратяваше тази битка дори и когато се пържеха по планетите в звездната система на Барнарл. Там обаче я водеше с присъщото си коварно спокойствие, затова сега му се стори смешна. И досадно му стана, че отново ще трябва да й обяснява нещо, което не подлежеше на обяснение. И обидно, загдето тази храбра жена изглеждаше жалка и смешна. Чак сега прогледна и за облеклото й — същото, което носеше на кораба. Не бе се нахвърлила като колежките си върху съвременната мода с чудодейните й козметични средства. Другите жени се отправиха на Земята, млади и красиви, сякаш отиваха да устройват модно ревю на своите потомци. Лида Мей остана да споделя лудите му разходки из тукашния парк. Също ли се боеше от геройството си? Но нали тъкмо това целяха психолозите и козметиците — да не прилича геройството им на музейно, да се превърнат в днешни хора.\nТя продължи да лежи в жалко-смешното си очакване и той все пак подвикна:\n— Да ги нямаме такива! — прозвуча като изпъждане и Нилс се поправи, но не излезе по-весело. — За дъба държа. Койката можеш да вземеш, щом ги харесва, но дъба не си давам.\nЛида разтърка бузите си с длани, за да им върне кръвта.\n— Прощавай, бях задремала, аз… — и скочи от койката, залитна. — Приятно се спи тука.\nНе умееше да лъже и отдавна бе се отказала от несръчните си опити да го лъже. Защо държеше непременно да става смешна? Тя заоправя косите си с мъничкото космонавтско гребенче, попита уж разсеяно:\n— Какво стана с момичето?\n— Настояваш за обяснение ли? Преди малко заяви, че трябвало отново да си имаме тайни, за да станем хора. И си права. Петдесет години в един кораб, без тайни един от друг, това наистина е нечовешко!\nТя прибра гребенчето в джоба си. Заедно с косите бе оправила вече и своето лице.\n— Не бързай да хвръкваш, мили Нилс! Ако ми разрешиш да настоявам за нещо, то ще е да не се чувствуваш виновен. И да слезеш със Зина.\nТой подсвирна шеговито, но смайването му си беше смайване.\n— Изпъди я, нали, глупако? Изпъди ли я? Бягай веднага да я настигнеш!\n— Слушай — кипна той, но се запъна да плюе, защото проклетите косми пак влязоха в устата му. — Забрави ли решението ни? След завръщането всеки сам да решава съдбата си.\n— На кораба го решихме — възрази спокойно Лида. — Тук всичко се оказа по-сложно, отколкото си го представяхме. То е като с Барнард. Толкова века хората знаят, че са две звезди, а продължават да ги наричат Звездата на Барнард.\nПочнеше ли да му говори с метафори, той се вбесяваше, защото и след петдесетте години трудно отгатваше истинското им съдържание. И защото храбрият планетолог и бординженер и по този начин се опитваше да воюва с артистичната лекарка Зина.\n— Ревнуваш, че всички говорят сега за Нилс Вергов, а теб почти не те споменават? Добре, ей сега ще си обръсна брадата и ще дам изявления за теб!\n— Нека не се обиждаме, Нилс! Исках да кажа, че са свързани тия две звезди, колкото и да се напъват да избягат от системата. За решението ни говорех.\nТой седна в тревата и облегна тил върху ръба на копката, залюля се като в стол-люлка. Листата над него бяха метално сухи. Разсеяната светлина ги караше да греят в стотици нюанси — от жълто до кафявочервено. В безсезонния климат на Гагаринск само растенията празнуваха своята есен. Бяха още метално неподвижни и той сякаш сега откри, че тук нямаше вятър. Това го потресе: можеше ли да живее дърво без вятър? Живееше! Цяла гора дишаше около него, но само катеричките и птиците създаваха мъничко движение в нея.\n— Представяш ли си — рече той. — Това наистина е Зина. Клонингово копие. Пълен идиотизъм! Параноя, чиста параноя! Програмирали я да ме обича, та като се върна…\n— Ти трябва да се върнеш, Нилс, трябва най-после да се върнеш — прекъсна го тя с редките си и винаги крайно сдържани изблици на страст. — Тогава може би и аз ще се върна.\n— Аз ли ти преча? Двойната звезда, а? Защо ти не се върнеш по-напред?\nОчакваше да му отвърне, че се бои той да не направи нещо лошо, като го остави сам, макар Лида трудно да изричаше такива признания. Тя коленичи срещу него, както се коленичи пред огън в полето.\n— Не знам дали си бил щастлив с мен в Космоса, но на Земята няма да бъдеш! Иди, Нилс, опитай! Виж колко е красива и млада, сигурно е на годините, когато заминахме, нали? Добре го е измислила Зина.\n— Ти си невероятна!\n— Страх ли те е? От младостта й ли те е страх — върна му тя същата доза ирония. — Не бой се, още си мъж, и то добър мъж!\n— Аз не те ли бих веднъж? Май че преди да влезем в орбитата на…\nТя прихна весело:\n— Май че и аз не ти останах длъжна тогава. Хубав бой стана, помниш ли?\nБоят наистина се развихри живописно яростен като на старите филми. И никой не ги разтърваваше, защото по-живо развлечение не бяха имали от излитането си. После го и отпразнуваха, целият екипаж отпразнува първия бой на първия звездолет. Но друг не посмя да го повтори не само заради дисциплината — жените на звездолета бяха не по-малко яки и свирепи от мъжете, нали бяха преминали през същата подготовка. Коленичила пред него, Лида имаше плещи на борец от най-леката категория, разбира се, а в котешката леност на движенията й се таеше и котешка пъргавина на рефлексите.\nРазнежена от спомена, тя положи ръце на коленете му, натисна ги.\n— Нилс, ако ти се ще сега да ме удариш, ще изтърпя един бой, защото, все едно, няма на кого другиго да си го изкараме.\n— Но какво искаш от мене? Стига си ми досаждала!\n— Да се върнеш при Зина. Ти нищо не си забравил от нея, знам. Тя може би ще те върне към живота. Мен никой не ме е програмирвал да те обичам.\n— О, аз мислех, че го правиш от великодушие! Чак се шашнах от великодушието ти, а то какво?\n— А то какво? — повтори тя иронично. — Та ние с теб не знаем дори дали се обичаме! Забрави ли как се събрахме? Първият астропилот — изведнъж без партньорка! Срам и позор! Любимата му Зина се отказва от полета, две се разболяват, аз — пета дубльорка на планетолозите, без никаква надеждица да попадна в екипажа. Погледна ме, вдигна рамене: като няма друга, няма да отлагаме полета я, заради такава дреболия…\nТой се размърда неловко, искаше да се изправи, защото ръбът на койката бе се впил в тила му, но Лида продължаваше да натиска коленете му. Рече гузно:\n— Не беше ли така?\n— Не помня. Петдесет години са все пак!\n— Но за нея помниш всичко, Нилс. Не се измъчвай наистина, не се погубвай с мен!\n— Омръзнал ли съм ти?\n— Дори и това не знаем! А-ха, да си омръзнем и: хайде по реда на номерата в анабиотичната камера!\n— Май доста се карахме, а?\n— Е, не! Повече по служебни работи.\n— Но ни беше приятно да се любим, или на теб не?\n— Беше. Като няма друг — отвърна тя с жестокото си спокойствие.\n— Опита ли вече с някого от нашите правнуци?\n— Не съм. Малко лигави са ми днешните мъже; изнежени. Пък и самата още не мога да се събудя.\nТой рязко се надигна — от болката в тила и от раздразнението, защото неочаквано бе я пожелал. За пръв път, откакто напуснаха звездолета. Може би заради несъбудеността й или защото сега изглеждаше по-недостъпна отвсякога. Сграбчи я за раменете, заби пръсти в тях, но я отдалечи от себе си. Видя уморено строгите гънки около устните й, изпръхналата кожа на челото, тънките сухи обръчи около шията, нежното сиво на слепоочията. Парна го присмехулно-веселият пламък в зениците й — тя бе отгатнала състоянието му.\n— Не мислиш ли, че може и да не е от промяната, от стреса, а просто от възрастта? За събуждането ти става дума.\nЛида прие удара спокойно, както всичките му удари досега, с изключение на оня, физическия.\n— Така е, стара съм вече за теб. На тази възраст мъжът и жената не са връстници, аз съм старата. И не ме щади, знаеш, че мразя да ме съжаляват.\nТой разтърси раменете й:\n— Ей, ако бяхме на звездолета, щяхме ли да разговаряме така?\n— Щяхме да лежим в камерата като замразени риби или да се прозяваме пред екраните. И да мечтаем за Земята.\n— В това ли се състоеше целият ни полет?\n— Е, кой знае какво велико нещо не сме извършили. Сондите им ходят сега до Барнард три пъти по-бързо. И правят всичко автоматично.\nКакво искаше тази безмилостна жена — да им отнеме и бледия ореол на героите-жертви? Да тръгнеш с най-примитивния звездолет, който се ускоряваше в определени интервали с насочени атомни взривове, така че не знаеш дали след поредното ускорение ще си жив да се отвържеш от коланите, или ще си се превърнал в междузвезден прах! Двайсет атомни бомби да гръмнеш зад гърба си, двайсет пъти да преживееш предварително своята смърт! Да я преживяваш още при всяко замразяване в анабиотичната камера, защото и от нея никой не ти гарантираше излизането! И всичко това — съзнавайки отлично, че само след някое и друго десетилетие ще са създадени по-бързи и по-безопасни звездолети, а единственият смисъл на експедицията ви се състои в това, да бъде първа. Защото историята отказва да чака и не търпи прескачания на етапите си. Да тръгнеш с мисълта, че дори и да оцелееш, няма истинско връщане, защото след разликата във времето Слънчевата система ще бъде за теб един вече по-чужд свят от звездната система на Барнард!…\nНилс поривисто я дръпна към себе си, заби нос с топлата извивка на шията й.\n— Ние сме мъртви, Лида, разбираш ли, отдавна сме мъртви! Още тогава ни погребаха. С музика и речи. То не беше изпращане, беше си истинско погребение. Зина го усети, затова се и отказа. Тя знаеше, че за мъртвите няма връщане.\nЛида полека отмахна брадата му, която бе закрила половината й лице. Поглади я, спря за миг, сякаш обмисляше ползата от жеста си, после внимателно продължи да я милва.\n— Не е вярно. Ние погребахме тях, Нилс. За нас изгледите да се върнем бяха реални, но за тях надеждата да ни дочакат не съществуваше.\n— Мъртви сме, Лида, мумии, музейни чучела!\n— Ти не си, теб те дочакаха. И вече си й простил.\n— Лошо е, че не разрешаваха да си имаме дете!\nТя престана да милва брадата му. Устата й се втвърди, сви се, за да преглътне нещо. Но той и не очакваше думи от нея, заслушан в себе си, където волята му се размърдваше в неясно, безпосочно движение, топло и душно като извивката на шията й. Предпазливо се отдалечи от нея, изправи се. Лида приседна на петите си. Той дълго оглажда измачканата си куртка, мъчейки се да подчини онова движение в себе си. Когато срещна очите й, те му се сториха мъртви.\n— Отиваш ли?\n— Не там, където ме пращаш. Първо ще махна брадата, после ще питам в Центъра кога излита следващият звездолет. Дано има място.\n— Нилс — спря го въпросът й вече на пътечката. — Само за себе си ли ще питаш?\nТой издуха космите от устните си.\n— Не, само за теб. И ще чакам да видя дали ще избереш Нилс Вергов за партньор.\nВторото й подвикване го спря на разклона на алеята.\n— Нилс, одеве исках да ти кажа, но ти ме прекъсна. Не сме мъртви, Нилс, ние просто не сме престанали да летим. Това е, което все не можехме да проумеем.\nИ тя вдигна палеца на дясната си ръка — астро-пилотския знак, с който си събщаваха, че уредите са в ред, че всичко в твоя сектор е спокойно. Но оня неин беззвучен изблик на радостта — много рядък, затова и винаги чаровно изненадващ — бе взривил вече бледото спокойствие на лицето й.\nТой също вдигна палеца си.\nЧитателите на „Двойната звезда“ са прочели и:


Макси Лопес изловен да кръшка - Булевард - Sportal.bg\nМакси Лопес изловен да кръшка\n05 март 2012 | 10:34\nНападателят на Милан Макси Лопес се набърка в скандал, след като негови голи снимки от уеб камера се появиха в интернет. На тях ясно се вижда, че футболистът освен че мастурбира, се е разгорещил с неизвестна партньорка във виртуалното пространство. Снимките на аржентинеца породиха слуховете, че той има любовница. Те се появиха само две седмици, след като половинката му Уанда Нара роди третото му дете. Адвокатката на Нара побърза да отрече клюката, като заяви, че фотосите са стари, тъй като Макси вече бил с по-къса коса, а тялото не приличало на неговото. Тя се е заела да разбере кой е виновникът за появата на скандалните снимки в интернет.\nАталанта приютява Пипо Индзаги\nхахахаха, Сесил Каратaнчева си имала сестра близначка :-))) Рейтинг: 0 0


From: LaptopMedia Team 21 Aug 2016 / 11:06\t | 0 Прочетено 4,391 пъти\nНовият ASUS ZenBook Flip UX360 вероятно е най-добрият пример за обновена версия на ноутбук. Той се предлага на значително по-висока цена от своя предшественик UX305, но предлага много новости, ъпгрейднат хардуер и по-добро цялостно потребителско изживяване. UX305 се е превърнал в хбрид с вътряща се на 360 градуса панта – да, името UX360 наистина му подхожда. Настоящата конфигурация предлага още по-детайлен 13.3-инчов QHD+ (3200×1800 пиксела) дисплей, по-добър избор на процесори, както и USB-C и micro HDMI свързаност.\nОт друга страна, има известно покачване в теглото и дебелината, но това е едва забележимо. Може би може да го отдадем на по-голямата батерия и сензорен дисплей. Наистина с енадяваме, че UX360 ще се докаже като достоен наследник на стария UX305, тъй като последният покачи мизата на много високо ниво. Ето как се представи новият модел в нашите тестове.\nПовече информация, както и възможност за закупуване на ASUS ZenBook Flip конфигурации, ще откриете в онлайн магазина на Laptop.bg.\nКутията съдържа самия лаптоп, зарядно и инструкции за употреба.\nДо голяма степен новият ZenBook Flip запазва дизайна на своя предшественик. Той е здрав и елегантен, точно както си спомняме. Алуминиевата конструкция създава невероятно усещане за ултрабук от висок клас.\nЗапочваме с капака, който е покрит с полиран алуминий и в чиято среда е разположено логото на ASUS. Той не се поддава прекалено на натиск и не се наблюдават вълнички по екрана. Пантите са настроени така, че да можете да отворите лаптопа само с една ръка. Разбира се, има го и неприятното клатушкане, когато използвате сензорния дисплей. Не е толкова изявено, както при други лаптопи, които сме тествали, но все пак го има. Като заговорихме за екрана, щяхме да сме наистина щастливи, ако рамките му бяха по-тънки. Основата също изглежда чудесно, като използва анодизиран алуминий, а не полиран такъв, както капака. Също не забелязахме никакви вентилационни отвори. Да, знаем, че пасивното охлаждане няма нужда от тях, но сме ги срещали при много такива устройства и с интерес ще проверим как процесорът се справя с натоварването. Налични са обаче решетки за високоговорителите.\nВъпреки дебелината на профила от 13.9мм, страните предлагат добър набор от възможности за свързване. Отляво има един USB 3.0 порт, придружен от четец на SD карти, бутони за контролиране на звука, както и Power бутон, за да можете да ги достигнете лесно, когато използвате устройството в таблетен режим. Отдясно са останалите портове – USB 3.0, USB-C, micro HDMI, 3.5 мм аудио жак и буксата за зареждане.\nКато отворите лаптопа, ще забележите, че интериорът използва същия анодизиран алуминий като своя предшественик (UX305), което придава усещане за устройство от висок клас. Зоната, върху която почиват дланите ни, е удобна и запазва ниски температури при продължително натоварване. Ще забележите 5 силиконови крачета, разположени по краищата на панела около клавиатурата, които осигуряват по-добра стабилност в един от режимите. Нямаме никакви забележки относно клавиатурата и тъчпада. Тъчпадът е адекватен и с приятна и достатъчно голяма площ. Същото се отнася и за клавиатурата – широки клавиши, добро отстояние и достатъчен ход. Единственото, което липсва в случая, е LED подсветка на клавиатурата. Но пък може би искаме прекалено много?\nASUS ZenBook Flip предлага несравними дизайн и качество на изработката за предлаганата цена. Всъщност можем спокойно да кажем, че лаптопът може да се съревновава с Lenovo Yoga 900S от гледна точка на функционалност, качество на изработка и потребителско изживяване, но не и мобилност, разбира се. Yoga 900S е 12.5-инчово устройство все пак, което може би обяснява защо клавиатурата на ZenBook-а е по-добра.\nРазглобяването не е трудно, но има някои особени моменти. Ще ви трябва торкс отвертка, като също ще се наложи да премахнете силиконовите крачета на основата, за да стигнете до болтчетата.\nСъщо внимавайте с кабелите, свързани с клавиатурата.\nВъзможности за ъпрейд на съхранението – единствено M.2 слот\nНоутбукът използва един M.2 SATA SSD, като ASUS предлагат следните капацитети – 128, 256 и 512 GB. По време на разглобяването открихме Lite-On CV1-8B256 2280 M.2 SSD стик. Докато използването на SATA контролер е оправдано за по-достъпните конфигурации, то употребата на Core m5 и m7 процесори не е на ниво с конкуренцията. Например Lenovo Yoga 900S, който има сходна цена, поддържа най-новия M.2 PCIe NVMe стандарт.\nM.2 слот Lite-On CV1-8B256 Към магазина\nОстаналите хардуерни компоненти включват 8260NGW Intel Wi-Fi модул и огромна 54 Wh батерия, която заема по-голямата част от вътрешността на ноутбука.\nUX360 използва пасивно охлаждане, което не разполага с вентилатори, а само с топлинни тръби и хийтсинк. Странно е обаче, че M.2 SSD стикът е разположен точно до главния вентилационен отвор, където системата се нагорещява най-много.\nАко се нуждаете от повече информация по този въпрос, може да разгледате нашата подробна статия: http://news.laptop.bg/statii/asus-zenbook-flip-ux360-razglobyavane-vazmozhnosti-za-apgrejd-i-vatreshni-snimki/\nДисплеят на ASUS ZenBook Flip UX360 има Full HD сензорен панел с IPS матрица, модел B133HAN02.7. Диагоналът му е 13.3-инчов (33.78 см), а резолюцията 1920 х 1080 пиксела. Съотношението на страните е 16:9, плътността на пикселите – 166 на инч, стъпката им – 0.153 х 0.153 мм. Екранът се превръща в Retina при наблюдение от дистанция, по-голяма или равна на 50 см (от това разстояние окото спира да разграничава отделните пиксели). Под стъкленото покритие панелът има второ, дифузиращо излъчената светлина.\nASUS ZenBook Flip UX360 е с комфортни ъгли на видимост. Предлагаме снимки под ъгъл от 45°, за оценка качеството на изображението.\nИзмерената максимална яркост е 261 cd/m2 в центъра на екрана и 258 cd/m2 осреднено по площта, с максимално отклонение от 4%. Цветовата температура върху бял екран и максимална яркост е 7160К в центъра, средната – 7090К, и е малко по-студена от стандартната в sRGB (6500К).\nМаксималната цветова разлика dE2000 (спрямо центъра на екрана при 100% RGB и 100% яркост) е равна на 1.2 горе вдясно, което е много добър резултат. (Стойностите над 4.0 са нежелателни. Това е много важен параметър, едно от първите неща, които трябва да се погледнат, ако точността на цветовете от дисплея има значение за Вас).\nНа илюстрацията долу показваме данните при 52% Luminance (141 cd/m2).\nНа следващата фигура са изобразени цветовете и покритието в sRGB цветовото пространство (прието е за стандарт при работа в интернет и HDTV) от дисплея на ASUS ZenBook Flip UX360. Показваме границите на човешкото цветно зрение посредством “CIE 1976 Uniform Chromaticity Diagram”, чрез която може да добиете представа за обхвата и точността на цветовете на вашето устройство. Във вътрешността на тъмносивия триъгълник са стандартните цветове, използвани от цифровата телевизия и интернет – rec.709/sRGB. Цветовете в sRGB се използват практически навсякъде от милиони потребители и точното им възпроизвеждане е от ключово значение за качеството на дисплея.\nТук освен използваното в качествените фотоапарати Adobe RGB цветово пространство, виждаме и работните пространства на световно известните филмови студиа (DCI-P3), и на UHD-цифровата телевизия (Rec.2020). Последното, Rec.2020, на този етап е труднопостижимо от съвременните дисплеи. Показано е и едно цветово пространство, описано и изследвано от Michael Pointer – Pointer′s Gamut. Пространството обхваща видимите от човека отразени цветове – т.е., реалните цветове в природата.\nЖълтата пунктирана линия показва покритието на ASUS ZenBook Flip UX360. Дисплеят му покрива 86% от sRGB цветовото пространство в CIE1976.\nФигуритe долу са с нанесени измервания, преди и след профилиране. Цветните кръгчета са цветовете в sRGB, а с белите кръгчета са отбелязани резултатите. Показани са основните и допълнителните цветове с 25, 50, 75 и 100-процентна наситеност в sRGB цветовото пространство (gamma sRGB, D65).\nПрофилът е създаден при Luminance 140 cd/m2 , бяла точка D65 (Illuminant white point – D65), гама sRGB.\nКонтрастът е 1000:1 преди и 800:1 след калибровка.\nВ контекста на последното измерване е и следващата графика, отразяваща възможностите на монитора за комфортно гледане на филми или игри по отношение на детайлността в най-тъмните участъци на картината. Лявата страна на графиката показва състоянието на дисплея с фабричните настройки, а дясната – с инсталиран профил, оптимизиран за видео и игри. По хоризонтала са нивата на сивото, а по вертикала – съответстващата яркост (Lumimance) на дисплея. Най-важни са първите няколко нива на сивото, непосредствено след черното (в случая нивото на черния цвят за конкретния дисплей е 0.1% от Luminance-140 cd/m2, или 0.14 cd/m2). След инсталиране на профил наблюдаваме чувствително подобрение.\nИзмерихме Fall Time + Rise Time = 18ms.\nСветлината от дисплея на ASUS ZenBook Flip UX360 не е широчинно-импулсно модулирана за нива на яркост над 25%, което е около 70 cd/m2. Това го прави комфортен за работа.\nДисплеят на ASUS ZenBook Flip UX360 е сензорeн и с Full HD резолюция. Яркостта и контрастът са умерено високи. Ъглите на видимост са комфортни. Има ефективно дифузиращо покритие. Фабричните настройки на цветовете са нелоши, а след допълнителна калибровка и профилиране се постига забележимо подобрение в търсения аспект. Светлината от подсветката не пулсира за всички обичайни режими на работа. Подходящ е за интернет, видео, игри и широк спектър от бизнес приложения, несвързани с професионална работа с цветове.\nASUS ZenBook Flip UX360 има звук с много добро качество, стерео с ясни тонове в целия диапазон от ниски до високи честоти. Максималната сила на звука е достатъчна, не се чуват отклонения при възпроизвеждането му.\nIntel Core M5-6Y54 (2-ядрен, 1.20 – 2.70 GHz, 4MB кеш)\nдо 8GB (1x 8192MB) – LPDDR3, 1866MHz\n13.3-инчов (33.78 сm) – 1920×1080 (Full HD) IPS сензорен дисплей, лъскав\nчетец SD карти\nвградени Bang & Olufsen ICEpower, Sonic Master високоговорители\n3-клетъчна 54 Wh полимерна батерия\n13.9 см (0.55″)\nНашата бройка дойде с предварително инсталиран Windows 10 (64-bit). Ако все пак искате чиста инсталация на операционната система, препоръчваме ви да си изтеглите най-скорошните драйвери от официалния сайт на ASUS.\nОтново бяхме изненадани от изключителния живот на батерията, предлаган от UX360, който се представя дори по-добре от своя предшественик UX305. Актуалният хибрид комбинира по-енергийно ефективния (на теория) процесор Skylake Core m5 с по-голяма батерия (54 Wh), което доставя изключително дълъг живот на батерията, дори по-добър от този на Yoga 900S, който има по-малък 12.5-инчов екран и сходна батерия. Трябва да вземете предвид и факта, че QHD версията на UX360 ще консумира много повече енергия.\nВсички тестове бяха проведени при обичайните условия – включени Wi-Fi, Power saver и яркост на картината – 120 cd/m2.\nЗабележително – 543 минути (9 часа и 3 минути).\nОтново отличен резултат – 464 минути (7 часа и 44 минути).\nОтскоро започнахме да използваме вградения бенчмарк на F1 2015 в цикъл за симулиране на реалистичен гейминг.\nКакто очаквахме, гейминг тестът бе най-тежък за батерията, но все пак лаптопът се представи на ниво – 263 минути (4 часа и 23 минути) игрово време.\nASUS ZenBook Flip UX360CA Intel Core m5-6Y54 (2-cores, 1.1 - 2.7 GHz) 2.34\nASUS ZenBook UX305 Intel Core M-5Y10a (2-cores, 0.8 - 2.0 GHz) 1.66 -40,96%\nLenovo Yoga 900s Intel Core m5-6Y54 (2-cores, 1.1 - 2.7 GHz) 1.87 -25,13%\nLenovo Yoga 710 Intel Core m5-6Y54 (2-cores, 1.1 - 2.7 GHz) 1.94 -20,62%\nASUS ZenBook Flip UX360CA Intel Core m5-6Y54 (2-cores, 1.1 - 2.7 GHz) 397\nASUS ZenBook UX305 Intel Core M-5Y10a (2-cores, 0.8 - 2.0 GHz) 324 -22,53%\nLenovo Yoga 900s Intel Core m5-6Y54 (2-cores, 1.1 - 2.7 GHz) -\nLenovo Yoga 710 Intel Core m5-6Y54 (2-cores, 1.1 - 2.7 GHz) 241 -64,73%\nASUS ZenBook Flip UX360CA Intel Core m5-6Y54 (2-cores, 1.1 - 2.7 GHz) 25.78\nASUS ZenBook UX305 Intel Core M-5Y10a (2-cores, 0.8 - 2.0 GHz) 27.4 +5,91%\nLenovo Yoga 900s Intel Core m5-6Y54 (2-cores, 1.1 - 2.7 GHz) 25.94 +0,62%\nLenovo Yoga 710 Intel Core m5-6Y54 (2-cores, 1.1 - 2.7 GHz) -\nASUS ZenBook Flip UX360CA Intel HD Graphics 515 4333\nASUS ZenBook UX305 Intel HD Graphics 5300 (споделена памет) 3542 -22,33%\nLenovo Yoga 900s Intel HD Graphics 515 4132 -4,86%\nLenovo Yoga 710 Intel HD Graphics 515 241 -1697,93%\nASUS ZenBook Flip UX360CA Intel HD Graphics 515 437\nASUS ZenBook UX305 Intel HD Graphics 5300 (споделена памет) 425 -2,82%\nLenovo Yoga 900s Intel HD Graphics 515 544 +19,67%\nLenovo Yoga 710 Intel HD Graphics 515 372 -17,47%\nASUS ZenBook Flip UX360CA Intel HD Graphics 515 2106\nASUS ZenBook UX305 Intel HD Graphics 5300 (споделена памет) 1127 -86,87%\nLenovo Yoga 900s Intel HD Graphics 515 1844 -14,21%\nLenovo Yoga 710 Intel HD Graphics 515 1221 -72,48%\nASUS ZenBook Flip UX360CA Intel HD Graphics 515 102\nASUS ZenBook UX305 Intel HD Graphics 5300 (споделена памет) 126 +19,05%\nLenovo Yoga 900s Intel HD Graphics 515 195 +47,69%\nLenovo Yoga 710 Intel HD Graphics 515 67 -52,24%\nСлед като мобилният процесор разчита на пасивно охлаждане, което е съставено от топлинни тръби и хийтсинк (без каквито и да е вентилатори), няма как да очакваме чудеса. Машината не е създадена за продължително тежко натоварване. От друга страна, двустепенният ни стрес тест създава добра идея за възможностите на процесора и как лаптопът ги използва. Това е наистина важно за устройство с Core m чип.\nЗапочваме с едночасов 100% процесорен тест. CPU-Z показва пълноценно използване на процесора – за известно време чипът работеше на 2.4 GHz, което постепенно спадна до 1.3 GHz. Това е напълно нормално, тъй като максималната честота за две активни ядра е 2.4 GHz, а базовата честота е 1.1 GHz. Иначе казано, не отчетохме термален throttling.\nСлед едночасов процесорен стрес тест включихме и натоварването на видеокартата. За да позволи на графичния ускорител да работи пълноценно, процесорът започна да използва throttling с честота от 500 MHz, но температурата му не надвиши 85 °C, както по-горе.\nДори при екстремни условия ноутбукът запази относително ниски температури, така че потребителският комфорт няма да бъде нарушен. Температурите в интериора бяха с равномерни стойности, благодарение на алуминия. Трябва да отбележим, че при нормална употреба тези температури ще са много по-ниски.\nЗа пореден път ASUS доказват, че тънките и елегантни ZenBook устройства могат да се мерят успешно със съвременната конкуренция. Разглежданата от нас машина няма много трески за дялане и предлага подобрено потребителско преживяване спрямо предходния модел – UX305. Да, определено струва повече, но и плюсовете са много повече и засягат най-важните аспекти. UX360 предлага познатото приятно и класно шаси, отлични клавиатура (макар и без подсветка) и тъчпад, ниско тегло и тънък профил, както и страхотна панта, която се върти на 360 градуса.\nОт гледна точка на хардуера, тук е използван процесор Skylake Core m5, който изглежда много по-адекватен и мощен от предишния модел. Той се справя добре с всекидневни заддачи като офис работа, сърфиране и мултимедия. За последното се грижи чудесен Full HD IPS дисплей с превъзходни качества. Той е много по-добър от стандартния FHD панел на Yoga 900S. Също така, не отчетохме ШИМ между 25% и 100% яркост. Съмняваме се, че бихте използвали нива на яркост под 25%. Особено заради факта, че дисплеят може да изглежда леко тъмен, когато сте в открити пространства.\nДруго изключително предимство е животът на батерията. Той задминава почти всичко, което сме тествали досега, като засрамва и някои по-малки устройство, които се очаква да имат по-добър живот на батерията (на теория). Като цяло ZenBook Flip UX360 се придържа към традицията и остава едно от най-добрите мобилни хибридни устройства.\nТънък и лек с въртяща се на 360 градуса панта, липсваща при предишния модел\nДобро оползотворяване на процесора\nЧудесно качество на дисплея\nЛипсва ШИМ от 25 до 100% яркост на картината\nДобра цена на базовите конфигурации с процесор Core m3\nНе особено тънки рамки на екрана\nЛеко тъмен дисплей за употреба на открити пространства\nПоддръжката на M.2 SATA SSD на по-скъпите конфигурации не е достатъчна


Дворците на Санкт – Петербург 9 дни – Аеротур ММ\nДворците на Санкт – Петербург 9 дни\n9 дни / 8 нощи (неделя – понеделник)\nЕкскурзионната програма включва: обзорна екскурзия, замъка Румянцев, авторска театрализирана програма „Зад кулисите на времето“, Меншиковския дворец, бал-маскарад в старинен замък, Юсуповски дворец, Петерхоф (фонтаните на Долния парк, Големия Императорски дворец, експозицията „Царски забавления“), Ермитаж, Царско село (Екатеринински дворец с Кехлибарената стая), Павловск (Павловски дворец), Михайловски замък.\n*Туристите, които се настаняват в А Отель Фонтанка трябва да се явят за среща с екскурзовода в хотел Азимут.\n13:00ч – Среща с екскурзовода във фоайето на хотела.\nАвтобусна обзорна екскурзия „Три века история на Санкт-Петербург“.\nЕкскурзията ще се проведе по най-красивите места на града – главните улици и проспекти, парадни улици и площади. Ще видите разкошните дворци, величествени събори, най-популярните паметници и музеи на северната столица, ще се полюбувате на неповторимите невски панорами.\nСпирки по време на екскурзията: „Медния всадник“, площад Троицкий\nЕкскурзия до замъка Румянцев\nЗамъкът е разположен на Английската крайбрежна улица – една от парадните улици на Санкт-Петербург. Самият дом в своята история успял да бъде не само великолепен замък, но и съветско учреждение, и болница, и комунална квартира, въпреки което успял да съхрани не само уникалните си интериори, но и неповторимия дух на времето, който непременно ще усетите по време на екскурзията.\nАвторска театрализирана програма в Петербургски дом за гости „Зад кулисите на времето“.\nПрограмата се провежда в старинен дом за гости. Ще станете участници в незабравим театрализиран спектакъл с вълнуващ сюжет и прекрасна игра на актьорите, ще чуете стихове на велики поети, прославили Санкт-Петербург.\nКрай на програмата в хотела\nАвтобусна екскурзия „Дворците на Петербург и техните владетели“.\nЕкскурзията ще Ви разкаже за историята на създаването на великите дворци на северната столица и техните хазяи – членове на императорското семейство и известни фаворити, оставили забележителна следа както в историята на Санкт-Петербург така и в историята на Русия.\nСпирки по време на екскурзията: Сфинксовете, Художественат академия\nМеншиковски дворец – бивша резиденция на първия генерал-губернатор на града. Това е едно от малкото съхранили се каменни здания в Петербург от петровско време, превърнал се в музей. В двореца внимателно са възстановени интериорите от XVIII век. Посещавайки музея ще се доближите до разгадаването на тайната на личността на петровския фаворит.\nБал-маскарад в Шереметьевския дворец на Фонтанка.\nНастояща изненада в екскурзионната програма ще стане бал-маскарада. Мястото и времето на действие е Петербург през XIX век. Главни действащи лица сте Вие самите! На Ваше разположение ще бъдат разкошни рокли и елегантни мундири. Галантния разпоредител на бала, помощници за костюмите и деликатен учител по танци ще направят всичко възможно това да бъде първия незабравим бал в живота Ви, а професионални фотографи завинаги ще съхранят паметта Ви за бала.\nКрай на програмата в Шереметьевски дворец (метростанции „Маяковская“, „Гостиный двор“).\nАвтобусна екскурзия „Митове и легенди на петербургските дворци“.\nЕкскурзията ще Ви потопи в света на градските легенди и исторически загадки, на които е богат градът. Многобройните замъци и дворци в центъра на Санкт-Петербург са изпълнени с история и са готови да споделят с внимателните слушатели всички свои тайни.\nСпирки по време на екскурзията: Михайловски замък, Исаакиевски площад\nЕкскурзия в Юсуповския дворец\nРодът Юсупови в продължение на няколко столетия вярно и честно служил на руските царе и императори. Техните дворци по красота и пищност на интериорите не отстъпвали на императорските резиденции. Юсуповският дворец на Мойке е известен още и като място на убийството на „царския приятел“ Григорий Распутин.\nКрай на програмата до Юсуповския дворец (метростанция Адмиралтейская).\nАвтобусна екскурзия в Петерхоф „Лятната парадна резиденция на руските царе“.\nЕкскурзията по пътя за Петерхоф ще Ви запознае с живописния ландшафт на южното крайбрежие на Финския залив, съхранил именията на петербургските благородници и историята на пътя, специално построен за комфортно пътешествие от Петербург до Петерхоф.\nЕкскурзия в Големия дворец\nПоразяващ със сиянието на позлатата, разкошния декор и богатство на дворцовите зали, Големия дворец се явява своеобразен център на дворцово-парковия ансамбъл Петерхоф. Той съединява в едно цяло Горния с долния парк и представлява завършено художествено произведение.\nЕкскурзия в музея „Царски забавления“\nИсторико-културният интерактивен проект „Царски забавления“ разказва за дореволюционните петерховски празници и развлечения. Преминавайки от зала в зала ще бъдете на борда на петровски кораб, ще чуете представление на оперния театър от времето на императрица Елизавета Петровна, ще станете участници в увеселителна разходка на велосипеди и грандиозно представление с участието на петерховските фонтани.\nЕкскурзия по долния парк\nЕкскурзията ще Ви запознае с уникалната планировка на Долния парк на Петерхоф и оригиналната система за подаване на вода към многобройните фонтани. Блясъка на позлатените статуи, шума на водата, мраморните скулптури, балтийския вятър – всичко това подчертава идеята за владетелството на Русия по море, създава незабравимо празнично настроение.\n*В програмата е предвидено време за обяд на територията на Долния парк.\nПродължителност на програмата – 8 часа\nАвтобусна екскурзия „Императорски Санкт-Петербург“.\nЕкскурзията ще Ви пренесе в дореволюционен Санкт-Петербург – град, който повече от 200 години бил столица на Руската империя. Столичният статус на града се усеща и до наши дни: Невски проспект, Сенатски и Исаакиевски площади, Дворцовия площад… Целият параден център на Санкт-Петербург е свързан с управлението на династията Романови, на която е посветена и настоящата екскурзия. Особено внимание по време на екскурзията е отделено на тържествения и строг Дворцов площад, който дълго време е бил главния площад на Руското царство.\nСпирка по време на екскурзията на Дворцовия площад.\nЕрмитаж – един от най-известните музеи в света. Неговата колекция наброява повече от три милиона експонати, които се явяват безценни съкровища на световното изкуство. Екскурзията (час и половина) по музея ще Ви запознае с най-значимите предмети на музейната колекция.\nЗадължително запазете входния билет за музея! След края на екскурзията в течение на деня можете да се възползвате от самостоятелно посещение на експозицията в Главния щаб, където Ви очакват шедьоври на европейското изкуство от XIX – началото на XX век.\nКрай на програмата до Ермитажа (метростанции ‚Адмиралтейская“, „Невский проспект“, „Гостиный двор“).\nПродължителност – 4,5 часа\nАвтобусна екскурзия в Царско село и Павловск „Дворците на Санкт-Петербург“.\nОсобено място в дворцово-парковите ансамбли на северната столица заемат двете извънградски резиденции – Царско село и Павловск. Възникнали с разлика от почти седемдесет години резиденциите отразяват изменените вкусове на руските монарси. И ако Царско село поразява с блясъка и разкоша на пищния барок, то Павловск обратно, пленява с класическа сдържаност и изящество. Не пропускайте възможността да сравните вкуса на руските императори.\nЕкатерининският дворец първоначално бил създаден от архитекта Растрели като място за официални приеми на руските благородници и чуждестранни дипломати. Разположените на почти 300 местра стаи и парадни зали са богато декорорани с позлатена украса и многобройни украшения и безусловно няма да Ви оставят равнодушни. Главно украшение на двореца е е известната Кехлибарена стая, възстановена след Великата Отечествена война от съветски реставратори.\nЕкскурзия в Павловския дворец\nПавловският дворец покорява абсолютно всички със своята хармония и изящество. Разпложен в обкръжението на великолепен парк на високия бряг на живописната река Славянка той въплъщава в себе си цялото разнообразие на руската и европейска художествена култура от XVIII век. По време на екскурзията по двореца обърнете внимание на колекцията часовници, огледала и порцеланови изделия, представени в експозиция.\n*В програмата е предвидено свободно време за обяд.\nАвтобусна екскурзия „Страсти по короната. Съдбата на „Руския Хамлет“.\nЕкскурзията е посветена на император Павел I. Една от най-загадъчните и трагически фигури в руския престол. Неговият живот е пълен с мистични съвпадения, а обстоятелствата за неговата смърт до сега предизвикват спорове сред историците. По време на екскурзията ще намерите решение за сложната съдба на „Руския Хамлет“.\nСпирка по време на екскурзията: Марсово поле.\nЕкскурзия в Михайловския замък\nМихайловският замък много често се нарича „архитектурен портрет“ на Павел I. Издигнат по волята на императора само за 4 години замъкът станал символ на неговото противоречиво управление. По време на екскурзията по залите на музея по достойнство ще оцените великолепното възстановяване на интериора на замъка, ще се полюбувате на колекцията руско изкуство и ще видите бившата спалня на император Павел I, където го настигнала трагичната участ.\nКрай на програмата: Михайловски замък (метростанции „Невский проспект“, „Гостиный двор“)\n9 ден Понеделник\nЗакуска шведска маса в хотела и ли сух пакет за закуска при ранен полет. Освобождаване на стаите до 12ч. Посрещане на рецепция с табелка „Името на туриста“ и трансфер до летище Пулково за полет по избор до София


Новините от 17.03.2019 17:30 - Haskovo.info - Всичко за Хасково\nHaskovo.info » Архиви за 17.03.2019 17:30\n24.4 градуса на сянка е максималната температура в Хасково, съобщиха за Haskovo.info от метеорологичната обсерватория в областния град.\n17.03.2019 17:30 18.03.2019 7:20 Няма коментари Хасково\nЕлена Йончева е водач на листата на БСП за евроизборите, Смиляна Нитова вероятно влиза в парламента\nДепутатката, избрана от Хасково, Елена Йончева беше утвърдена като водач на листата на БСП за евроизборите. Това стана на Националния съвет на партията.\n17.03.2019 17:01 18.03.2019 12:37 5 коментара Хасково\nВолейболните надежди на Димитровград с нови победи, класираха се за зони\nВолейболистките на „Раковски“ (Димитровград) изиграха силен пролетен турнир при девойките старша възраст в регион „Странджа“ в Казанлък.\n17.03.2019 16:27 18.03.2019 12:05 Няма коментари Спорт\nТаня Иванова и Евгени Панев с по два златни медала на държавното по бадминтон\nХасковските състезатели Таня Иванова и Евгени Панев станаха шампиони на сингъл на държавното първенство по бадминтон до 17 г.\n17.03.2019 15:37 18.03.2019 12:15 2 коментара Спорт\nФутболист на „Левски“ гостува в Хасково и гледа хандбал в „Спартак“\nЧешкият футболист Давид Яблонски, който играе като централен защитник за „Левски“ (София) гостува в Хасково по покана на тукашните „сини“ фенове.\n17.03.2019 14:32 18.03.2019 9:47 Няма коментари Спорт\nХасковският съд глоби двама с по 1000 лв. за домашно насилие\nДвама мъже са глобени с по 1000 лв. от съда в Хасково за домашно насилие.\n17.03.2019 9:21 18.03.2019 10:41 Няма коментари Хасково\nТърсят управител на автоморга, заварчици на 1 100 лв. заплата и 20 монтажници в Хасково\nСвободно място за управител на автоморга е обявено в Хасково, сочи справката в Агенцията по заетостта.\n17.03.2019 9:17 18.03.2019 12:29 Един коментар Хасково\nД-р Надежда Стайкова загуби битката с коронавируса 8 588 views\nНоминираха петима от Хасково за Лекар на годината 7 824 views\nЛекарка с коронавирус почина в Хасково 5 598 views\nстар футболис коментира Отличиха МБАЛ – Хасково за борбата с COVID-19 и д-р Иван Вълканов за иновативна медицина


Детски стоножки Адидас | SPORTFASTER <!-HTML5 element support for IE6-8 -->\nКод на продукта: G25827 Наличност: В наличност Таблица с размери\nОригинални детски стоножки Adidas PREDATOR 19.4 H&L TF J\nAdidas Predator не е само обувка. Това е изявление, че действията говорят по-силно от думите. Ако не можете да върнете чата си с пълен контрол, прекъснете работата. Но ако сте готови да доминирате до финалната свирка, продължете да четете. Меката синтетична горна част на тези футболни ботуши за юноши включва специално проектирана пета за удобно прилягане. Зашиването на предния крак помага да захванете топката, за да добавите контрол при преминаване и стрелба. Затварянето с кука и контур осигурява перфектното прилягане.\nИзвита пета за комфорт\nКонтролен шев отгоре\nГумена подметка за изкуствена трева


Учен: Естественото раждане ще е рядкост | Ezine.bg\n»Учен: Естественото раждане ще е рядкост\nСветилото в гинекологията – френският лекар Мишел Оден, изуми научните среди с твърдението си, че в близко бъдеще жените може да загубят способността да раждат по естествен път, съобщи британският вестник Телеграф.\nПред изданието 84-годишният гинеколог разяснил, че съвременните жени са станали зависими от лекарствата. Според него не е далеч времето, когато най-естественият и важен човешки процес ще бъде осъществяван единствено с помощта на науката и медицината.\nПо повода Оден е издал книгата Необходими ли са акушерки? . В нея авторът подробно обяснява теорията си с факти и подробен анализ на данните за естественото раждане в миналото и сега.\nФранцузинът например разказва за стряскащата констатация, че само допреди половин век тогавашните жени са раждали много по-бързо. Днес бебета се раждат по естествен път с два часа и половина по-дълго. Огромен процент от младото поколение се появява на бял свят с помощта на лекарства и хирургия.\nЗа мен това е знак, че жените губят способността да раждат, обясни Оден. Лекарят допълва: Това се дължи на факта, че все по-малко жени раждат по естествен път, тъй като повечето избират цезарово сечение.\nЕдин от най-големите проблеми според французина е широката употреба на синтетичен окситоцин, който според него намалява способността на жената естествено да произвежда този хормон.\nБългария е сред страните с най-висок процент на раждания със секцио. От началото на десетилетието 29 на сто от българките са родили с цезарово сечение. Единствената страна с по-висок процент на раждания с помощта на хирург е Италия с 33.3 процента.\nВ останалата част на Европа нещата коренно се различават - Германия – 20.9 процента, Ирландия – 20.4 процента, Австрия – 17.2 процента, Франция – 17.1 процента, Великобритания – 17 процента, Белгия – 15.9, Финландия – 15.7, Дания – 14.5, Швеция – 14.4, Норвегия – 13.7, Холандия – 12.9.


Парк хотел Pechki Lavochki - Турне - 2020\nПарк хотел Pechki Lavochki се намира до село Борисовское. Той предлага сауна, за малки гости има малък зоопарк.\nГостите могат да отседнат в комфортни стаи с телевизор и обща или самостоятелна баня. Има и вили с камина.\nГостите могат да се насладят на закуска, а в парка има ресторант, предлагащ руска кухня.\nЖп гара Владимир е на 24 минути с кола, а летището в Семязино е на половин час.\nХостел Хотел Pechki - Магазини, разположен в град Муром на ул. Vorovskogo, d.65, е популярен обект за настаняване сред туристи от цял свят, които идват в Русия.\nНеговата привлекателност е не само, че минималната цена започва от 500 рубли на 1 нощ, но също така е благоприятно разположена в близост до транспортни размяна, атракции и други популярни места с безпрецедентен интерес.\nЦентърът на града е само на 0,36 км. За визуално представяне на местоположението на хостела Pechki - Магазини, препоръчваме да използвате интерактивна карта.\nЗа тези, които са свикнали да се отпускат и съчетават това приятно време с работа, в стаята Хостел Печки - Лавочки има денонощен интернет достъп Wi-Fi.\nХостелът Pechki Lavochki е известен още като Hostel Pechki - Lavochki.\nХостел Pechki - хотел Lavochki, с оценка от 9 от 10, предлага следните опции и необходими удобства за всички жители:\nОтзиви на хостели Pechki Lavochki Hostel\nНормално, чисто, подредено. Можете да пренощувате. Чай, кафе безплатно. Благодаря ви\nСкромно. Pure. За такава цена щеше да е, ако двуетажното легло не се беше поклащало. Беше трудно да заспя.\nНе компетентни служители. На чуждите туристи ще им е трудно. Те могат да ви събудят (въпреки молбата да не ги събудите) и да ви помолят да преразгледате документите си отново. Бих искал да пожелая на ръководството - прочетете законите и научете служителите си на чувството за ТАКТ!\nХубав хостел. Препоръчвам го на всички!\nУютно, има всичко необходимо за релакс. Един душ изобщо, неудобно.\nОбзавеждане на дома! Приятен персонал!\nОстанах в хостела повече от веднъж, но стигнах до прегледа едва сега. Много благодаря за искреното посрещане, искрената искрена грижа за гостите. Отзивчив персонал, комфорт и съотношение цена / качество - всичко беше на върха. Вие сте страхотни!\nОт плюсовете: добри удобни легла, завеси, което е важно за личното пространство и местоположението (в близост до манастира, магазини, центъра).\nОт минусите: за 20 души 1 (!) Душ, това е неприемливо! Поне 2-3. Под душа няма достатъчно куки. Стаята с 10 легла е задушна, няма вентилация. Има прозорец, но има много хора, те не се отвориха, за да не влязат в конфликт, (има много хора!) Трябва да има вентилация! На горните рафтове като цяло е ужасно, невъзможно е да спите. 600 стр. За такова място в стая с 10 легла е много скъпо! Няма услуга само да пренощуваме, малко прекарват в хотелите през целия ден. Момичето, което работеше в нощта на 29-30 април (Алена?), Говори през зъбите си с посетители и се държи по хаотичен начин. Дори и клиентите да повишат гласа си, тъй като са недоволни от услугата, персоналът трябва да бъде дружелюбен и да не говори през стиснати зъби с клиентите! Ние сме клиенти и плащаме пари, а не тя! Конфликтът възникнал поради факта, че в продължение на 4 часа не са резервирали 4 легла наблизо (блок). Когато резервирахме, не казахме предварително, че е необходима единица за 4 души, но беше лесно да се предположи, че е необходима единица без допълнителни. Напомняния веднъж 4 часа заедно! Не предлагайте Wi-Fi! Похарчете тон от трафика си!\nХотелският комплекс "Печки-Лавочки" се намира в центъра на Борисовское, в неговия исторически, културен и бизнес център, който перфектно съчетава бизнес активност, забавления и спокоен премерен живот.\nАнтураж, атмосфера, място, чист сняг, омайни пейзажи! Собственикът на хотела, който беше единственият, който разрешаваше проблеми, предлагаше одеала, конкретни комплекти, постоянно питаше персонала дали им е горещо.\nService. Персоналът е дружелюбен, но малко мързелив и изтръгва всичко, което може да се стиска. Няма да се скараме всички, това зависи от смяната. Те резервираха колиба с печка, така че децата да спят на нея. Първо населен в.\nВсеки път, връщайки се тук, почиваме с душите си. Дървена къща, тишина, оригиналният дизайн на колиба от дървени трупи и клони, добър ресторант на руската кухня. Обичаме да си поръчваме закуска в хижата - yai.\nНяколко дни са живели. седмици биха били две.\nГледайте видеоклипа: Hostelni Warden Bai bujagwi Happy Debbarma thwimano twi buma tamo sakha khwnadi (Април 2020).\nХотели в ж\nКриби на картата на забележителностите (Камерун)\nМеста за посещение в Тайланд - Страни Забележителности\n11 неща за правене в Мадрид\nЗабележителности на Грузия\nПочивка в село Агверан\nЧешки атракции: какво да видите?\nЧехов: забележителности на града\nCopyright 2020 \_ Пътуване списание \_ Хостелни печки


Toyota България | Налични автомобили Corolla, Auris и Yaris на ексклузивни цени\nКъм Актуални промоции\nПочувствай енергията на YARIS От 160 лв/ месец с ДДС\nФинес, удобство, контрол – това е всичко, което трябва да знаете, но със сигурност ще получите повече. Енергичните линии и изисканите детайли не просто осигуряват управление лишено от стрес, но и добавят доза стил към всяко ваше пътуване.\nНаучете повече за Yaris\nКонфигурирай своя Yaris\nНаучи повече за Yaris, поискай оферта или заяви тест драйв\nToyota Corolla дизайн неподвластен на времето\nНай-продаваният автомобил в света има престижен дизайн, който да отговаря на статута му.\nИнтериорът на Corolla съчетава интелигентен дизайн с изключителен комфорт, за да гарантира на водача и пътниците удобно пътуване на дълги разтояния.\nEксклузивни цени за Corolla\nНаучи повече за Corolla, поискай оферта или заяви тест драйв\nToyota Auris: Сигурност на неустоима цена\nВсичко, от което се нуждаете и повече, отколкото очаквате.\nС Auris Hybrid стресът от натоварения трафик изчезва за миг, а усещанието е, че притежавате „невидим“ автомобил поради липсата на шум.\nСистемата за активна безопасност Toyota Safety Sense ще направи пътуването още по-спокойно, а в края му може да се възползвате от Интелигентната самонасочваща система за паркиране (SIPA)*\nEксклузивни цени за Auris\nНаучи повече за Toyota Auris, поискай оферта или заяви тест драйв


Вижте как са гласували с преференциален вот в Старозагорско – kz7.bg Казанлък новини\nВижте как са гласували с преференциален вот в Старозагорско\n146 117 са общо гласувалите избиратели в Старозагорско на 4 април. 38 840 души са избрали да гласуват машинно с осигурените 364 машини в 27 МИР.\nДанните за преференциалния вот показват, че най-много гласове е събрал водачът на листата на “Има такъв народ” Слави Трифонов. За него са гласували 9544 души.\nНа второ място, с 3430 гласа, е министърът на образованието и водач на листата на ГЕРБ-СДС Красимир Вълчев.\nТрети е Драгомир Стойнев от БСП с 2984 преференции.\nЧетвърти е кметът на Гълъбово и кандидат от ДПС Николай Тонев с 1939 гласа.\nИлиана Жекова от ГЕРБ-СДС е на пето място с 1801 преференции.\nВодачът на “Изправи се! Мутри вън” Мая Манолова е получила подкрепата на 1789 старозагорци, а водачът на листата на “Демократична България – Обединение” доц. Атанас Славов има 1182 преференции.\n1825 са недействителните бюлетини.\nДоставят дози на личните лекари от ваксините на Moderna и Pfizer-BioNTech\nГЕРБ-СДС печели изборите в област Стара Загора с 22,34 %


Първанов ще посети Япония и Социалистическа република Виетнам - Телевизия Европа\nПърванов ще посети Япония и Социалистическа...\nПърванов ще посети Япония и Социалистическа република Виетнам\nПрезидентът Георги Първанов и съпругата му Зорка Първанова ще направят официални посещения в Япония (25-29 януари) и в Социалистическа република Виетнам (29-31 януари), съобщиха от прессекретариата на държавния глава. Първанов ще посети Япония по покана на японското правителство. През 2009 година се отбелязва 50-ата годишнина от възобновяването на дипломатическите отношения между България и Япония. Визитата на президента Първанов ще отбележи началото на Годината на България в Япония.\nДържавният глава и съпругата му ще имат аудиенция при Техни императорски величества император Акихито и императрица Мичико. Императорът и императрицата ще дадат обяд в чест на българския президент и съпругата му. В програмата на посещението са предвидени срещи на президента Георги Първанов с министър-председателя на Япония Таро Асо и с председателите на Долната и Горната камара на японския парламент. В рамките на визитата ще се проведе икономически форум Япония-България, организиран от Японския съвет за международен обмен.\nДържавният глава ще присъства на откриването на изложба “Кирилицата: азбука на България, азбука на Европа”, която е част от проявите в Годината на България в Япония.\nПрезидентът Георги Първанов ще присъства на последния ден от годишния турнир по сумо с участието на Калоян Махлянов-Котоошу.\nВ последния ден на посещението в присъствието на българския държавен глава и на принца и принцеса Акишино ще бъде открита изложбата „Тракийските съкровища”.\nВ Япония българският президент ще бъде придружаван от заместник министър-председателя и министър на външните работи Ивайло Калфин, министъра на околната среда и водите Джевдет Чакъров, народните представители Бойко Великов и Васил Калинов, постоянния представител на Република България в ЮНЕСКО Ирина Бокова, зам.-министрите на икономиката и енергетиката и културата Анна Янева и Иван Токаджиев.\nПо покана на виетнамския държавен глава Нгуен Мин Чиет българският държавен глава ще направи официално посещение в Социалистическа република Виетнам.\nВ програмата на визитата са предвидени среща на президента Георги Първанов с виетнамския му колега и разговори на двете официални делегации. Президентът ще разговаря с председателя на Народното събрание Нгуен Фу Чонг и с генералния секретар на Виетнамската комунистическа партия Нонг Дък Ман.\nВ делегацията на държавния глава са министрите на правосъдието и на околната среда и водите Миглена Тачева и Джевдет Чакъров, народните представители Васил Калинов и Бойко Великов, заместник-министрите на външните работи, на икономиката и енергетиката и на културата Радион Попов, Анна Янева и Иван Токаджиев.


Уест Хям – Ман Сити : Прогноза – Безплатни Футболни Прогнози\nУест Хям – Ман Сити : Прогноза\nФутболна прогноза за Уест Хям – Манчестър Сити , среща от „Английската – Висша Лига“ . Прочетете обоснована футболна прогноза и анализиран залог за този мач.\nУест Хям (13-ти) приветства лидерите на лигата Манчестър Сити на Олимпийския стадион. Феновете на домакините вероятно са се ужасили – в последните три състезателни посещения на Сити тук, „Гражданите“ са спечелили с три или повече гола, отбелязвайки 13 общо.\nУест Хям обаче не е победен в три мача (п1, р2) и загуби само два пъти в последните си осем мача от Висшата лига (п3, р3, з2). Въпреки това вкъщи те се борят напред, като намират мрежата едва 1,33 пъти средно за мач от домакинските си срещи до сега в лигата.\nЛюбопитното е, че една трета от 15-те състезателни срещи на Уест Хем през този сезон завършиха с 3-1 точен резултат от двете страни и две трети видяха и двата отбора да вкарат гол. С последните десет мача м/у тези два отбора (във всички състезания), които имат средно 3,5 гола на мач, може да се очаква натоварен следобед.\nСега „Сити“ спечелиха 11 в последните 12 мача (п11, р1 – във всички състезания) и имаше цели – 38 за гол за отбора на Пеп по време на тази серия или 3,17 средно!\nВъв Висшата Лига, те са вкарали точно три гола на мач средно, като са получили само 0,42! Въпреки това те са „само“ вкарали девет гола на път досега (п3, р2) – 1,8 средно.\nНапоследък мачовете на „сити“ правят много пари за залагащите. Те рядко отпускат педала на газта и винаги са на път да разрушават отборите. Дори могъщият Муриньо не беше пощаден миналия уикенд в ръцете на Гуардиола.\nГражданите ще спечелят удобно този мач, като вземат и двете полувремена. И ако последните статистики са някаква помощ, това лесно ще бъде церемония.\nСити/Сити ПП/КР – коеф. 1.90 **\nТотнъм – Челси : Прогноза\nУотфорд – Ливърпул : Прогноза


Цонга с лесна победа над Ербер, която му осигури 1/4-финал в Монпелие : TennisKafe\nATP февруари 10, 2017 09:00 от TennisKafe\nДжо-Вилфрид Цонга достигна до третия си четвъртфинал от също толкова турнира, в които е играл през годината.\n14-ият в световната ранглиста продължава напред на Open Sud в Монпелие след експресно 6-1 6-2 над Пиер-Юг Ербер.\nПоставеният под №2 в основната схема спечели мача само за 44 минути и на четвъртфиналите ще се изправи срещу Даниил Медведев.\nЦонга не бе изправен пред нито един брейкбол и логично се поздрави с победата.\nБеноа Пер записа 6-4 7-6(5) над Фелисиано Лопес и предстои любопитен сблъсък с Дъстин Браун, отстранил Марин Чичич.\nЕто кои са четвъртфиналите в Монпелие:\nРишар Гаске – Кени дьо Шепе\nДъстин Браун – Беноа Пер\nДжо-Вилфрид Цонга – Даниил Медведев\nАлександър Зверев – Жереми Шарди


Каква е вашата роля като специалист вътрешни комуникации за служителите в организацията? « Grapevine Blog\nТози въпрос беше във фокуса на поредната среща на Apeiron Academy Клуб Вътрешен комуникатор, която се проведе на 14 април 2011 г. Въпросът за ролята на вътрешния комуникатор за организацията като цяло или за нейните мениджъри в частност често попада в дневния ред на Клуба, тъй като е неизбежна връзката между него и темите, обвързани с реалните дейности на комуникаторите. На последната среща се съсредотчихме върхо не по-малко важния въпрос: как служителите в организацията възприемат вътрешния комуникатор, дали разбират „правилно” неговата роля и как се изгражда доверието между тях.\nЕто и някои от споделените мисли на колегите, участвали в срещата, в отговор на въпроса „Как ви възприемат служителите?”:\n• Като „разпределителна гара”, от която се разпределя информацията, постъпила отвън.\n• Като „пощальон”, който доставя съобщенията вътре в организацията, най-често от мениджърите към служителите.\n• Като „коректор и редактор” на писмена комуникация.\n• Като „аниматор”, чиято роля е да инициира събития, които да забавляват служителите.\n• Като „подмазвача на шефа”, който следи какво се случва и говори в организацията, а след това докладва на висшите мениджъри.\n• Като хора, които придават прекалено голяма важност на комуникацията, а в същото време не правят кой знае какво, освен да губят времето на служителите в не толкова важни за тях инициативи.\nВ някои от организациите, за щастие, се проявява по-голямо разбиране към ролята на вътрешния комуникатор като:\n• Компетентният човек, който има познанията и уменята да управлява комуникацията в организацията, както по вертикалата, така и по хоризонталата.\n• Специалистът, който изгражда двупосочна комуникация и е еднакво полезен както за мениджърите, така и за служителите в една организация.\n• Колегата, който улеснява обратната връзка от страна на мениджмънта и се грижи гласът на служителите да достигне на точното място и навреме.\n• Вътрешният специалист, който изгражда комуникационни мостове между различните хора, отдели и управленски нива, които подпомагат работата на всеки един от тях, в резултат на което се подобрява ефкетивността на организацията като цяло.\nЕдин от най-обсъжданите въпроси на срещата беше „Как да спечелим доверието на служителите?”. Както всички знаем, изграждането на доверие е труден процес, който много лесно може да бъде върнат в първоначалната си точка, дори и при най-малката допусната грешка. Ето какво споделиха нашите участници по темата как изграждат доверие в служителите на техните организации:\n1. Бъди искрен, коректен и точен.\n2. Поддържай откровен личен диалог.\n3. Бъди лесно достъпен.\n4. Отговаряй своевременно на възникналите въпроси.\n5. Интересувай се от работата на различните специалисти в организацията и от важни за тях детайли от нея.\n6. Интересувай се от самите хора.\n7. Поощрявай всяка проява на разбиране, участие и ангажираност от страна на служителите.\n8. Не допускай да бъдеш въвлечен в интриги и служебни схватки между служителите.\n9. Не инициирай дейности само заради самата дейност, а винаги отчитай ползите за всички заинтересовани страни - служителите, мениджърите и организацията като цяло.\nНе бихме посъветвали специалиста вътрешни комуникации да не си придава важност, защото той наистина е важна фигура. Може би съвет да спазва мярката в това би бил уместен. Умелото управление на вътрешните комуникации изисква по-скоро незабележимо, но осезаемо присъствие, което се постига с разбирането на собствената си роля - човекът, който управлява комуникациите в организацията така, че всички нейни служители и мениджъри да могат ефективно да изпълняват задълженията си, да се чувстват част от цялото и да бъдат ангажирани в постигането на общ успех. Само така може да се изгради устойчиво доверие.\nКорпоративната социална мрежа не е фирмения Фейсбук, а инструмент за запазване на познанието в организацията. И още - вътрешната социална мрежа оптимизира комуникацията. Това споделиха...\nTags: Apeiron Academy Клуб Вътрешен комуникатор, взаимоотношения със служители, вътрешни комуникации, изграждане на доверие, как да спечелим доверието, комуникационен мост, комуникационен специалист, устойчиво доверие


Bloomberg: Американски адмирал в оставка препоръча как САЩ да реагират на действията на Русия близо до границата на Украйна - Поглед Инфо\nВелислава Дърева 11360\nНамираш се в: Начало » Свят » Bloomberg: Американски адмирал в оставка препоръча как САЩ да реагират на действията на Русия близо до границата на Украйна\nBloomberg: Американски адмирал в оставка препоръча как САЩ да реагират на действията на Русия близо до границата на Украйна\n16.04.2021, 05:46 6410\n/Поглед.инфо/ Американският адмирал в оставка Джеймс Ставридис смята, че Русия няма да посмее да атакува Украйна, въпреки че концентрира армейска групировка на границата с нея. Обаче когато става дума за Путин, нищо не може да се каже с увереност, сигурен е Ставридис. В статия за Bloomberg той предполага, че руският президент е готов да поеме риска и по-нататък да се справи с последиците. Авторът съветва Америка и нейните съюзници да покажат устойчивост пред руската мобилизация и да помогнат на Киев както с оръжие, така и с нови санкции срещу Москва.\nРусия изгражда армейска групировка по границата с Украйна, където според наличната информация, вече има около 20 000 войници. Според Джеймс Ставридис, адмирал от резерва на американските военноморски сили, бивш върховен главнокомандващ на съюзническите въоръжени сили на НАТО в Европа, Владимир Путин "иска да получи максимално удоволствие" от действията си: да присъедини друго парче украинска територия, да създаде рускоезична васална държава в Донбас, да принуди Киев да се откаже от желанието си да стане член на НАТО, да демонстрира на руското население, че насърчава руския национализъм в съседните страни и да покаже на Запада, че новите санкции само ще създадат нови проблеми в този регион.\nКакто отбелязва бившият военен в статията си в Bloomberg, добрата новина е, че руската атака срещу Украйна изглежда малко вероятна, тъй като украинските военни днес са добре въоръжени и обучени, най-вече благодарение на помощта на САЩ.\nСтавридис обаче е сигурен, че когато става въпрос за Путин, нищо не може да се каже със сигурност, така че е напълно възможно той да е готов отново да рискува и по-късно да търси възможности да се справи с последиците, както беше в Сирия, Грузия и Крим.\nЕто защо, пише пенсионираният адмирал, най-добрият курс за екипа на Байдън днес е „да гледа директно в очите на човека, когото американският президент с право нарече „убиец“, и да го хване в блъфиране“. За целта е необходимо да се предоставят на Украйна по-нападателни оръжия, предимно управляеми противотанкови ракети, както и да се осигури подходящо обучение за украинските въоръжени сили, отговорността за което трябва да бъде поета от Европейското командване на въоръжените сили на САЩ .\nСъщо така трябва да се изпратят американски военни кораби в Черно море. Освен това е необходимо да се въведат допълнителни санкции срещу Русия като цяло и по-специално срещу сътрудниците на Путин. И накрая, необходимо е да продължим да се ангажираме с Украйна и да й предоставим План за действие по подготовка за членство в НАТО.\nТук не става въпрос само за Украйна, в случая са заложени и по-важни елементи от международната система. Няма съмнение, че Китай внимателно следи как Западът реагира в Източна Европа, защото САЩ сега се стремят да подкрепят независимостта на Тайван.\nАмерика и нейните съюзници трябва да застанат твърдо пред руската мобилизация близо до украинската граница. Когато агресорът започне да демонстрира сила, е невъзможно да се очаква да се предаде, заключава американският адмирал.\nАлтернативен Поглед 6974\nВелислава Дърева 21772


Властта :: 100 шлема и 420 хранителни пакета раздадени от ГЕРБ :: Monitor.bg\n100 шлема и 420 хранителни пакета раздадени от ГЕРБ\n14:51 16 Април 2020\n100 защитни шлема дари днес на ОДМВР - Хасково народният представител от ГЕРБ Евгения Ангелова. Шлемовете са за многократна употреба, подлежат на дезинфекция и са изключително необходими на служителите на МВР, които са на пост при контролно - пропускателните пунктове на областния град, съобщиха от партията.\n„Там всеки полицай ежедневно има контакт с хиляди хора и трябва да бъде добре защитен“, обясни Евгения Ангелова. Тя изрази надежда, че с шлемовете полицаите ще бъдат по-спокойни за собственото си здраве и ще бъдат максимално опазени от евентуално заразяване по време на изпълнението на служебните им задължения. Това не е първото дарение, което тя прави по повод пандемията от коронавирус. След началото на кризата Евгения Ангелова осигури 120 предпазни шлема за медиците в хасковската болница. МБАЛ Хасково към момента единствена приема всички пациенти с коронавирус от цялата област, затова необходимостта от пълна предпазна екипировка там е голяма.\nМеждувременно по инициатива на депутата от ГЕРБ Владимир Тошев и ръководството на общинската организация на партията във Видин бе организирана дарителска акция за Великден. Членовете на ГЕРБ, заедно с доброволци – представители на Община Видин, се включиха в подготовката на 420 хранителни пакета.Пакетите ще бъдат раздадени на 251 самотно живеещи възрастни хора и уязвими лица, 93 пакета са за хора, обслужвани от социалния патронаж и 76 за лица, ползващи услугите на диетечната кухня. Великденските пакети съдържат козунаци, боядисани великденски яйца и пакетирани хранителни продукти. Община Видин организира разпределянето и доставката им по домовете. Те ще бъдат раздавани в навечерието на празниците, като в акцията ще участват работещи в Социалния патронаж и доброволци. Кметовете и кметските наместници по места създават организация, за да достигнат пакетите навреме до хората.